[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 19.10.2010

COM(2010) 572 τελικό

2010/0290 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη σύναψη του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας

ΑΙΤΙΟΛΟΓΙΚΗ ΕΚΘΕΣΗ

Βάσει της σχετικής εντολής του Συμβουλίου[1], η Επιτροπή, εξ ονόματος της Ευρωπαϊκής Ένωσης, διαπραγματεύθηκε με τις Ομόσπονδες Πολιτείες της Μικρονησίας (ΟΠΜ) με προοπτική την ανανέωση του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Κοινότητας και των ΟΠΜ. Μετά τις εν λόγω διαπραγματεύσεις, στις 7 Μαΐου 2010, μονογραφήθηκε νέο πρωτόκολλο, το οποίο καλύπτει περίοδο πέντε ετών με αφετηρία την έκδοση της παρούσας απόφασης του Συμβουλίου για την υπογραφή και την προσωρινή εφαρμογή του πρωτοκόλλου και αντικαθιστά το προηγούμενο πρωτόκολλο το οποίο έληξε στις 25 Φεβρουαρίου 2010.

Η προκείμενη διαδικασία σχετικά με την απόφαση του Συμβουλίου για τη σύναψη του νέου πρωτοκόλλου κινείται παράλληλα με τις διαδικασίες που αφορούν την απόφαση του Συμβουλίου για την υπογραφή του νέου πρωτοκόλλου εξ ονόματος της Ευρωπαϊκής Ένωσης και την προσωρινή εφαρμογή του και τον κανονισμό του Συμβουλίου για την κατανομή των αλιευτικών δυνατοτήτων μεταξύ των κρατών μελών βάσει του παρόντος πρωτοκόλλου.

Για τον καθορισμό της διαπραγματευτικής της θέσης, η Επιτροπή βασίστηκε, μεταξύ άλλων, στα αποτελέσματα εκ των υστέρων μελέτης αξιολόγησης του προηγούμενου πρωτοκόλλου, η οποία πραγματοποιήθηκε από εξωτερικούς εμπειρογνώμονες τον Απρίλιο του 2010.

Το νέο πρωτόκολλο συνάδει με τους στόχους της συμφωνίας αλιευτικής σύμπραξης που αποσκοπεί στην ενίσχυση της συνεργασίας μεταξύ της Ευρωπαϊκής Ένωσης και των ΟΠΜ και στην προώθηση ενός πλαισίου σύμπραξης για την ανάπτυξη μιας αειφόρου αλιευτικής πολιτικής και την υπεύθυνη εκμετάλλευση των αλιευτικών πόρων στην ΑΟΖ των ΟΠΜ, προς το συμφέρον και των δύο μερών.

Τα δυο μέρη συμφώνησαν να συνεργάζονται με στόχο την εφαρμογή της τομεακής αλιευτικής πολιτικής των ΟΠΜ και συνεχίζουν προς τούτο τον διάλογο πολιτικής για τον σχετικό προγραμματισμό.

Το νέο πρωτόκολλο προβλέπει συνολική χρηματική αντιπαροχή ύψους 559.000 ευρώ ετησίως για το σύνολο της περιόδου. Το ποσό αυτό αντιστοιχεί σε: α) 408.200 ευρώ ετησίως, που ισοδυναμεί με ετήσια ποσότητα αναφοράς 8.000 τόνων ετησίως και β) σε 150.800 ευρώ ετησίως, που αντιστοιχεί στο πρόσθετο ποσό που καταβάλλει η ΕΕ για τη στήριξη της αλιευτικής πολιτικής των ΟΠΜ. Το παρόν πρωτόκολλο παρέχει επίσης ετήσιες άδειες για διεξαγωγή αλιείας στην ΑΟΖ των ΟΠΜ σε 6 σκάφη γρι-γρι και σε 12 παραγαδιάρικα σκάφη.

Με βάση τα ανωτέρω, η Επιτροπή προτείνει στο Συμβούλιο να εκδώσει την παρούσα απόφαση, με τη συναίνεση του Κοινοβουλίου, για τη σύναψη του παρόντος πρωτοκόλλου.

2010/0290 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη σύναψη του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α),

την πρόταση της Ευρωπαϊκής Επιτροπής,

τη σύμφωνη γνώμη του Ευρωπαϊκού Κοινοβουλίου[2] ,

Εκτιμώντας τα ακόλουθα:

1. Με τον κανονισμό (ΕΚ) αριθ. 805/2006 του Συμβουλίου η Ευρωπαϊκή Κοινότητα προχώρησε στη σύναψη συμφωνίας αλιευτικής σύμπραξης με τις Ομόσπονδες Πολιτείες της Μικρονησίας .

2. Η Ευρωπαϊκή Ένωση στη συνέχεια διαπραγματεύθηκε με τις Ομόσπονδες Πολιτείες της Μικρονησίας νέο πρωτόκολλο της συμφωνίας αλιευτικής σύμπραξης που χορηγεί στα αλιευτικά σκάφη της ΕΕ αλιευτικές δυνατότητες στα ύδατα, στα οποία οι Ομόσπονδες Πολιτείες της Μικρονησίας ασκούν την κυριαρχία τους ή τη δικαιοδοσία τους σε θέματα αλιείας.

3. Αποτέλεσμα των διαπραγματεύσεων αυτών ήταν η μονογραφή νέας συμφωνίας αλιευτικής σύμπραξης στις 7 Μαΐου 2010.

4. Με την απόφαση αριθ. …/2010/ΕΕ του Συμβουλίου της …[3] το πρωτόκολλο της συμφωνίας αλιευτικής σύμπραξης μεταξύ της Ευρωπαϊκής Κοινότητας και των ΟΠΜ έχει υπογραφεί και εφαρμόζεται προσωρινά από […].

5. Το παρόν πρωτόκολλο πρέπει να συναφθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται εξ ονόματος της Ένωσης το πρωτόκολλο της συμφωνίας αλιευτικής σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας, το οποίο μονογραφήθηκε στις 7 Μαΐου 2010[4].

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου ορίζει το(α) πρόσωπο(α) που εξουσιοδοτείται(ούνται) να προβεί(ούν) εξ ονόματος της Ευρωπαϊκής Ένωσης στην κοινοποίηση που προβλέπεται στο άρθρο 16 του πρωτοκόλλου, προκειμένου να εκφραστεί η συναίνεση της Ευρωπαϊκής Ένωσης να δεσμευτεί από το πρωτόκολλο[5].

Άρθρο 3

Η παρούσα απόφαση αρχίζει να ισχύει την πρώτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

Πρωτόκολλο

για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας σχετικά με την αλιεία στις Ομόσπονδες Πολιτείες της Μικρονησίας

Άρθρο 1 Περίοδος εφαρμογής και αλιευτικές δυνατότητες

1. Οι ΟΠΜ χορηγούν ετήσιες αλιευτικές δυνατότητες σε θυνναλιευτικά σκάφη της Ευρωπαϊκής Ένωσης δυνάμει του άρθρου 6 της συμφωνίας αλιευτικής σύμπραξης, σύμφωνα με τον τίτλο 24 του Κώδικα των ΟΠΜ και εντός των ορίων που καθορίζονται από τα μέτρα διατήρησης και διαχείρισης (ΜΔΔ) της Επιτροπής Αλιείας Δυτικού και Κεντρικού Ειρηνικού (WCPFC) και ιδίως τα ΜΔΔ 2008-01.

2. Για περίοδο πέντε ετών από την έναρξη ισχύος του παρόντος πρωτοκόλλου, οι αλιευτικές δυνατότητες που προβλέπονται από το άρθρο 5 της συμφωνίας αλιευτικής σύμπραξης παρέχουν ετήσιες άδειες αλιείας για διεξαγωγή αλιείας στην ΑΟΖ των ΟΠΜ σε 6 σκάφη γρι-γρι και σε 12 παραγαδιάρικα σκάφη.

3. Οι παράγραφοι 1 και 2 εφαρμόζονται με την επιφύλαξη των διατάξεων των άρθρων 5, 6, 8 και 10 του παρόντος πρωτοκόλλου.

Άρθρο 2Χρηματική αντιπαροχή - Τρόπος πληρωμής

1. Η χρηματική αντιπαροχή που αναφέρεται στο άρθρο 7 της συμφωνίας αλιευτικής σύμπραξης ανέρχεται σε 559.000 ευρώ ετησίως για την περίοδο η οποία αναφέρεται στο άρθρο 1 παράγραφος 2.

2. Η εν λόγω χρηματική αντιπαροχή περιλαμβάνει:

α) ετήσιο ποσό για την πρόσβαση στην ΑΟΖ των ΟΠΜ ύψους 520.000 ευρώ, το οποίο ισοδυναμεί με ποσότητα αναφοράς 8.000 τόνων ετησίως, μείον 111.800 ευρώ· και

β) ιδιαίτερο ποσό 150.800 ευρώ ετησίως, που προορίζεται για τη στήριξη και την υλοποίηση της τομεακής αλιευτικής πολιτικής στις ΟΠΜ.

3. Η παράγραφος 1 του παρόντος άρθρου εφαρμόζεται με την επιφύλαξη των άρθρων 4, 5 και 6 του παρόντος πρωτοκόλλου και των άρθρων 13 και 14 της συμφωνίας αλιευτικής σύμπραξης.

4. Εάν η συνολική ποσότητα ετήσιων αλιευμάτων τόνου από σκάφη της Ευρωπαϊκής Ένωσης στην ΑΟΖ των ΟΠΜ υπερβεί τους 8.000 τόνους, η συνολική ετήσια χρηματική αντιπαροχή αυξάνεται κατά 65 ευρώ ανά πρόσθετο τόνο αλιευμάτων τόνου. Ωστόσο, το συνολικό ετήσιο ποσό που πρέπει να καταβληθεί από την Ευρωπαϊκή Ένωση δεν μπορεί να υπερβεί το διπλάσιο του ποσού της χρηματικής αντιπαροχής που αναφέρεται στην παράγραφο 2 στοιχείο α). Σε περίπτωση που οι ποσότητες που έχουν αλιευθεί από τα σκάφη της Ευρωπαϊκής Ένωσης υπερβούν τις ποσότητες που αντιστοιχούν στο διπλάσιο του ποσού που αναφέρεται στην παράγραφο 2 στοιχείο α), τα μέρη διαβουλεύονται το συντομότερο δυνατό, για να καθορίσουν το οφειλόμενο ποσό για την ποσότητα που έχει αλιευθεί καθ’ υπέρβαση του ορίου αυτού.

5. Η πληρωμή πραγματοποιείται το αργότερο 45 ημέρες από την έναρξη ισχύος του πρωτοκόλλου της συμφωνίας αλιευτικής σύμπραξης για το πρώτο έτος και το αργότερο κατά την επέτειο της έναρξης ισχύος του παρόντος πρωτοκόλλου για τα επόμενα έτη.

6. Η διάθεση της χρηματικής αντιπαροχής που προβλέπεται στο άρθρο 2 παράγραφος 2 στοιχείο α) υπάγεται στην αποκλειστική αρμοδιότητα των ΟΠΜ.

7. Η χρηματική αντιπαροχή καταβάλλεται σε λογαριασμό της εθνικής κυβέρνησης των ΟΠΜ, που διατηρείται στην τράπεζα «Bank of FSM Micronesia», στη Χονολουλού, Χαβάη. Τα λεπτομερή στοιχεία του τραπεζικού λογαριασμού είναι τα εξής:

Bank of FSM Micronesia, Honolulu Hawaii

Κωδικός αναγνώρισης τραπέζης (ΑΒΑ Number): 1213-02373

Καταβλητέα στον αριθμό λογαριασμού 08-18-5018 της Bank of FSM

Κάτοχος του λογαριασμού: Εθνική κυβέρνηση των ΟΠΜ

8. Αντίγραφα των πληρωμών ή τηλεγραφικών εμβασμάτων αποστέλλονται στην Εθνική Αρχή Διαχείρισης Πόρων του Ωκεανού (NORMA) των ΟΠΜ ως αποδεικτικά στοιχεία εκτέλεσης των πληρωμών.

Άρθρο 3Προώθηση της υπεύθυνης αλιείας στα ύδατα των ΟΠΜ

1. Η Ευρωπαϊκή Ένωση και οι ΟΠΜ συμφωνούν στο πλαίσιο της μεικτής επιτροπής που προβλέπεται στο άρθρο 9 της συμφωνίας αλιευτικής σύμπραξης, αμέσως μετά την έναρξη ισχύος του παρόντος πρωτοκόλλου και το αργότερο τρεις μήνες από την ημερομηνία αυτή, ένα πολυετές τομεακό πρόγραμμα και τους λεπτομερείς κανόνες εφαρμογής του, που περιλαμβάνουν ιδίως:

α) τους προσανατολισμούς σε ετήσια και πολυετή βάση, σύμφωνα με τους οποίους χρησιμοποιείται η χρηματική αντιπαροχή που αναφέρεται στο άρθρο 2 παράγραφος 2 στοιχείο β) για τις πρωτοβουλίες που θα υλοποιηθούν ετησίως·

β) τους προς επίτευξη στόχους σε ετήσια και πολυετή βάση, ώστε να καταστεί δυνατή μακροπρόθεσμα η καθιέρωση και η προώθηση μιας υπεύθυνης και αειφόρου αλιείας, λαμβανομένων υπόψη των προτεραιοτήτων που διατυπώνουν οι ΟΠΜ στο πλαίσιο της εθνικής αλιευτικής πολιτικής ή των άλλων πολιτικών που συνδέονται ή έχουν επίπτωση στην προώθηση της υπεύθυνης και αειφόρου αλιείας·

γ) τα κριτήρια και τις διαδικασίες που πρέπει να χρησιμοποιούνται για την αξιολόγηση των αποτελεσμάτων, σε ετήσια βάση.

2. Κάθε προτεινόμενη τροποποίηση του πολυετούς τομεακού προγράμματος πρέπει να εγκρίνεται από τα δύο μέρη στο πλαίσιο της μεικτής επιτροπής.

3. Κάθε έτος, οι ΟΠΜ διαθέτουν, κατά περίπτωση, επιπλέον ποσό εκτός της χρηματικής αντιπαροχής που αναφέρεται στο άρθρο 2 παράγραφος 2 στοιχείο β) για την υλοποίηση του πολυετούς προγράμματος. Η εν λόγω διάθεση γνωστοποιείται στην Ευρωπαϊκή Ένωση. Η διάθεση αυτή ανακοινώνεται από τις ΟΠΜ στην Ευρωπαϊκή Επιτροπή το αργότερο 45 ημέρες πριν από την επέτειο έναρξης ισχύος του παρόντος πρωτοκόλλου.

4. Εάν το δικαιολογεί η ετήσια αξιολόγηση των αποτελεσμάτων της εφαρμογής του πολυετούς τομεακού προγράμματος, η Ευρωπαϊκή Επιτροπή μπορεί να ζητήσει μείωση του ποσοστού της χρηματικής αντιπαροχής που αναφέρεται στο άρθρο 2 παράγραφος 2 στοιχείο β) του παρόντος πρωτοκόλλου, ώστε να προσαρμοστεί στα αποτελέσματα αυτά το πραγματικό ποσό των κονδυλίων που διατίθενται για την εφαρμογή του προγράμματος.

Άρθρο 4Επιστημονική συνεργασία για υπεύθυνη αλιεία

1. Τα δύο μέρη αναλαμβάνουν να προωθήσουν την υπεύθυνη αλιεία στην ΑΟΖ των ΟΠΜ, με βάση την αρχή της μη διάκρισης μεταξύ των διαφόρων στόλων που αλιεύουν στα ύδατα αυτά.

2. Στη διάρκεια της περιόδου που καλύπτεται από το παρόν πρωτόκολλο, η Ευρωπαϊκή Ένωση και οι ΟΠΜ εξασφαλίζουν την αειφόρο χρήση των αλιευτικών πόρων στην ΑΟΖ των ΟΠΜ.

3. Τα δύο μέρη δεσμεύονται να προωθήσουν τη συνεργασία στο επίπεδο της υποπεριφέρειας όσον αφορά την υπεύθυνη αλιεία και ιδίως στο πλαίσιο της WCPFC και κάθε άλλου αρμόδιου υποπεριφερειακού ή διεθνούς οργανισμού.

4. Σύμφωνα με το άρθρο 4 της συμφωνίας αλιευτικής σύμπραξης, το άρθρο 4 παράγραφος 1 του παρόντος πρωτοκόλλου και έχοντας υπόψη τις βέλτιστες διαθέσιμες επιστημονικές γνωμοδοτήσεις, τα μέρη διαβουλεύονται στο πλαίσιο της μεικτής επιτροπής η οποία προβλέπεται στο άρθρο 9 της συμφωνίας αλιευτικής σύμπραξης, για να θεσπίσουν, εάν απαιτείται, μέτρα, όσον αφορά τις δραστηριότητες των σκαφών της Ευρωπαϊκής Ένωσης που έχουν εγκριθεί βάσει του παρόντος πρωτοκόλλου και έχουν λάβει άδεια σύμφωνα με το παράρτημα, με στόχο την αειφόρο διαχείριση των αλιευτικών πόρων, στην ΑΟΖ των ΟΠΜ.

Άρθρο 5Προσαρμογή των αλιευτικών δυνατοτήτων βάσει αμοιβαίας συμφωνίας

1. Οι αλιευτικές δυνατότητες του άρθρου 1 του παρόντος πρωτοκόλλου μπορούν να προσαρμοστούν με αμοιβαία συμφωνία, εφόσον οι συστάσεις της WCPFC επιβεβαιώνουν ότι η εν λόγω προσαρμογή εξασφαλίζει την αειφόρο διαχείριση των πόρων των ΟΠΜ. Στην περίπτωση αυτή, η χρηματική αντιπαροχή που αναφέρεται στο άρθρο 2 παράγραφος 2 στοιχείο α) του παρόντος πρωτοκόλλου αναπροσαρμόζεται αναλόγως και pro rata temporis .

Άρθρο 6Νέες αλιευτικές δυνατότητες

1. Σε περίπτωση που εκδηλωθεί ενδιαφέρον από σκάφη της Ευρωπαϊκής Ένωσης για αλιευτικές δυνατότητες που δεν αναφέρονται στο άρθρο 1 του παρόντος πρωτοκόλλου, το αίτημα αυτό γνωστοποιείται στις ΟΠΜ υπό τη μορφή εκδήλωσης ενδιαφέροντος ή αιτήματος. Αιτήματα τέτοιου είδους γίνονται δεκτά μόνον εφόσον είναι σύμφωνα με τη νομοθεσία και τους κανονισμούς των ΟΠΜ και είναι δυνατόν να αποτελέσουν αντικείμενο ξεχωριστής συμφωνίας.

2. Τα μέρη μπορούν να αναπτύξουν από κοινού δραστηριότητες πειραματικής αλιείας στην ΑΟΖ των ΟΠΜ σύμφωνα με τη νομοθεσία και τους κανονισμούς των ΟΠΜ. Για τον σκοπό αυτό, και με την επιφύλαξη επιστημονικής αξιολόγησης, διεξάγουν διαβουλεύσεις οποτεδήποτε υποβληθεί σχετικό αίτημα από ένα από τα μέρη και καθορίζουν, κατά περίπτωση, τους νέους πόρους, τους σχετικούς όρους και τις λοιπές συναφείς παραμέτρους.

3. Τα δύο μέρη υλοποιούν, με κοινή συμφωνία, δραστηριότητες πειραματικής αλιείας σύμφωνα με τη νομοθεσία και τους κανονισμούς των ΟΠΜ. Οι άδειες πειραματικής αλιείας χορηγούνται δοκιμαστικά, για χρονική περίοδο και ημερομηνία έναρξης που αποφασίζονται από κοινού από τα δύο μέρη.

4. Όταν τα μέρη συμπεράνουν ότι οι εξορμήσεις πειραματικής αλιείας απέδωσαν θετικά αποτελέσματα, με παράλληλη διατήρηση των οικοσυστημάτων και των βιολογικών θαλάσσιων πόρων, είναι δυνατόν να χορηγηθούν στα σκάφη της Ευρωπαϊκής Ένωσης νέες αλιευτικές δυνατότητες μετά από διαβουλεύσεις μεταξύ των δύο μερών.

Άρθρο 7Όροι άσκησης των αλιευτικών δραστηριοτήτων – Ρήτρα αποκλειστικότητας

1. Τα σκάφη της Ευρωπαϊκής Ένωσης μπορούν να αλιεύουν στην ΑΟΖ των ΟΠΜ, μόνον εάν κατέχουν έγκυρη άδεια αλιείας που έχει εκδοθεί από τη NORMA των ΟΠΜ βάσει του παρόντος πρωτοκόλλου.

2. Για κατηγορίες αλιείας που δεν προβλέπονται στο ισχύον πρωτόκολλο, καθώς και για δραστηριότητες πειραματικής αλιείας, μπορούν να χορηγηθούν άδειες αλιείας σε σκάφη της Ευρωπαϊκής Ένωσης από τη NORMA των ΟΠΜ. Η χορήγηση των εν λόγω αδειών, ωστόσο, υπόκειται στη νομοθεσία και στους κανονισμούς των ΟΠΜ και αποτελεί αντικείμενο αμοιβαίας συμφωνίας.

Άρθρο 8Αναστολή και επανεξέταση της πληρωμής της χρηματικής αντιπαροχής

1. Η χρηματική αντιπαροχή που αναφέρεται στο άρθρο 2 παράγραφος 2 στοιχεία α) και β) του παρόντος πρωτοκόλλου μπορεί να επανεξεταστεί ή να ανασταλεί:

α) σε περίπτωση ασυνήθιστων περιστάσεων, εξαιρέσει φυσικών φαινομένων, οι οποίες αποκλείουν την άσκηση των αλιευτικών δραστηριοτήτων στην ΑΟΖ των ΟΠΜ, ή

β) σε περίπτωση σημαντικών αλλαγών στους πολιτικούς προσανατολισμούς στους οποίους στηρίχτηκε η σύναψη του παρόντος πρωτοκόλλου, το ένα από τα μέρη ζητά την επανεξέταση των διατάξεων του πρωτοκόλλου ενόψει της ενδεχόμενης τροποποίησής τους, ή

γ) σε περίπτωση που η Ευρωπαϊκή Ένωση διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας του Κοτονού, στις ΟΠΜ.

2. Η Ευρωπαϊκή Ένωση διατηρεί το δικαίωμα να αναστείλει, εν όλω ή εν μέρει, την καταβολή της ειδικής συνεισφοράς του άρθρου 2 παράγραφος 2 στοιχείο β) του παρόντος πρωτοκόλλου:

α) όταν τα αποτελέσματα που προκύπτουν με βάση την αξιολόγηση στο πλαίσιο της μεικτής επιτροπής δεν συνάδουν με τον προγραμματισμό· ή

β) σε περίπτωση που οι ΟΠΜ δεν καταβάλουν την ειδική συνεισφορά.

3. Η καταβολή της χρηματικής αντιπαροχής επαναλαμβάνεται μόλις αποκατασταθεί η κατάσταση που ίσχυε πριν από την επέλευση των ανωτέρω περιστάσεων και μετά από διαβουλεύσεις και συμφωνία μεταξύ των δύο μερών, που επιβεβαιώνουν ότι η κατάσταση μπορεί να επιτρέψει την επανάληψη των κανονικών αλιευτικών δραστηριοτήτων.

Άρθρο 9Αναστολή και εκ νέου χορήγηση άδειας αλιείας

1. Οι ΟΠΜ διατηρούν το δικαίωμα να αναστείλουν τις άδειες αλιείας του άρθρου 1 παράγραφος 2 του παρόντος πρωτοκόλλου σε περίπτωση:

α) σοβαρής παράβασης από συγκεκριμένο σκάφος, όπως ορίζεται δυνάμει της νομοθεσίας και των κανονισμών των ΟΠΜ, ή

β) σε περίπτωση που, δικαστική απόφαση η οποία έχει εκδοθεί σε σχέση με παράβαση από συγκεκριμένο σκάφος, δεν έχει τηρηθεί από τον εφοπλιστή. Εφόσον εκτελεστεί η δικαστική απόφαση, η άδεια αλιείας χορηγείται εκ νέου στο σκάφος για το υπόλοιπο της περιόδου ισχύος της.

Άρθρο 10Αναστολή της εφαρμογής του πρωτοκόλλου

1. Η εφαρμογή του πρωτοκόλλου αναστέλλεται με πρωτοβουλία ενός εκ των δυο μερών σε περίπτωση:

α) ασυνήθιστων περιστάσεων, εξαιρέσει φυσικών φαινομένων, οι οποίες αποκλείουν την άσκηση των αλιευτικών δραστηριοτήτων στην ΑΟΖ των ΟΠΜ, ή

β) σε περίπτωση που η Ευρωπαϊκή Ένωση παραλείψει να πραγματοποιήσει τις πληρωμές που προβλέπονται στο άρθρο 2 παράγραφος 2 στοιχείο α) του παρόντος πρωτοκόλλου, για λόγους που δεν εμπίπτουν στο άρθρο 8 του παρόντος πρωτοκόλλου, ή

γ) σε περίπτωση που προκύψει διαφορά μεταξύ των μερών ως προς την ερμηνεία του παρόντος πρωτοκόλλου ή ως προς την εφαρμογή του, ή

δ) σε περίπτωση που ένα εκ των δύο μερών δεν τηρεί τις διατάξεις του παρόντος πρωτοκόλλου, ή

ε) σε περίπτωση σημαντικών αλλαγών στους πολιτικούς προσανατολισμούς στους οποίους στηρίχτηκε η σύναψη του παρόντος πρωτοκόλλου, το ένα από τα μέρη ζητά την επανεξέταση των διατάξεων του πρωτοκόλλου ενόψει της ενδεχόμενης τροποποίησής τους, ή

στ) ένα εκ των μερών διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 9 της συμφωνίας του Κοτονού.

2. Η υλοποίηση του πρωτοκόλλου μπορεί να ανασταλεί με πρωτοβουλία ενός εκ των μερών, όταν η διαφορά που έχει προκύψει μεταξύ των μερών θεωρείται σοβαρή και οι διαβουλεύσεις που έχουν διεξαχθεί μεταξύ των δύο μερών δεν έχουν επιτρέψει τον φιλικό διακανονισμό της.

3. Η αναστολή της εφαρμογής του πρωτοκόλλου υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.

4. Σε περίπτωση αναστολής της εφαρμογής, τα μέρη συνεχίζουν τις διαβουλεύσεις με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί η εν λόγω λύση, η εφαρμογή του πρωτοκόλλου επαναλαμβάνεται και το ποσό της χρηματικής αντιπαροχής μειώνεται αναλόγως και pro rata temporis, σε συνάρτηση με το διάστημα κατά το οποίο είχε ανασταλεί η υλοποίηση του πρωτοκόλλου.

Άρθρο 11 Εθνική νομοθεσία και κανονισμοί

1. Οι δραστηριότητες των αλιευτικών σκαφών της Ευρωπαϊκής Ένωσης που αλιεύουν στην ΑΟΖ των ΟΠΜ διέπονται από τη νομοθεσία και τους κανονισμούς των ΟΠΜ, εκτός εάν η συμφωνία, το παρόν πρωτόκολλο με το παράρτημά του και τα προσαρτήματα αυτού ορίζουν διαφορετικά.

2. Οι ΟΠΜ ενημερώνουν την Ευρωπαϊκή Επιτροπή για τυχόν μεταβολή ή νέα νομοθεσία που αφορά τον τομέα της αλιευτικής πολιτικής, τουλάχιστον 3 μήνες πριν από την θέση σε ισχύ της εν λόγω μεταβολής ή της νέας νομοθεσίας.

Άρθρο 12Κατάργηση του προηγούμενου πρωτοκόλλου

Το παρόν πρωτόκολλο και τα παραρτήματά του καταργούν και αντικαθιστούν το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής για τη συμφωνία σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας όσον αφορά την αλιεία στις Ομόσπονδες Πολιτείες της Μικρονησίας, το οποίο τέθηκε σε ισχύ στις 26 Φεβρουαρίου 2007.

Άρθρο 13Διάρκεια

Το παρόν πρωτόκολλο και τα παραρτήματά του εφαρμόζονται για περίοδο πέντε ετών, εκτός αν γίνει καταγγελία σύμφωνα με το άρθρο 14 του παρόντος πρωτοκόλλου.

Άρθρο 14Καταγγελία

1. Σε περίπτωση καταγγελίας του πρωτοκόλλου, το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο τουλάχιστον έξι μήνες πριν από την ημερομηνία κατά την οποία αρχίζει να ισχύει η εν λόγω καταγγελία. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.

2. Η χρηματική αντιπαροχή που αναφέρεται στο άρθρο 2 του παρόντος πρωτοκόλλου για το έτος κατά το οποίο παράγει αποτελέσματα η καταγγελία μειώνεται αναλόγως και pro rata temporis.

Άρθρο 15Προσωρινή εφαρμογή

Το παρόν πρωτόκολλο εφαρμόζεται προσωρινά από την ημερομηνία της υπογραφής του.

Άρθρο 16 Έναρξη Ισχύος

Το παρόν πρωτόκολλο και το παράρτημά του αρχίζουν να ισχύουν την ημερομηνία κατά την οποία τα μέρη έχουν κοινοποιήσει αμοιβαίως την ολοκλήρωση των διαδικασιών που είναι αναγκαίες για τον σκοπό αυτό.

ΠΑΡΑΡΤΗΜΑ

Όροι άσκησης της αλιείας από σκάφη της Ευρωπαϊκής Ένωσης στις ΟΠΜ

Κεφάλαιο Ι

Μέτρα διαχείρισης

Τμήμα 1 Έκδοση αδειών αλιείας

1. Μόνον τα εγκεκριμένα σκάφη μπορούν να λάβουν άδεια αλιείας στην Αποκλειστική Οικονομική Ζώνη των Ομόσπονδων Πολιτειών της Μικρονησίας (ΑΟΖ των ΟΠΜ).

2. Για να εγκριθεί ένα σκάφος, ο εφοπλιστής και ο πλοίαρχος πρέπει να έχουν εκπληρώσει όλες τις παλαιότερες υποχρεώσεις τους που προέκυψαν από τις αλιευτικές τους δραστηριότητες στις Ομόσπονδες Πολιτείες της Μικρονησίας (ΟΠΜ) στο πλαίσιο της συμφωνίας. Το σκάφος, δε, πρέπει να διαθέτει πιστοποιητικό ενημερότητας από το Περιφερειακό Νηολόγιο του FFA (του Οργανισμού Αλιείας για τις Νήσους του Ειρηνικού), και από το μητρώο αλιευτικών σκαφών της WCPFC.

3. Όλα τα σκάφη της Ευρωπαϊκής Ένωσης που υποβάλλουν αίτηση για άδεια αλιείας πρέπει να αντιπροσωπεύονται από ναυτικό πράκτορα με διαμονή στις ΟΠΜ. Το όνομα, η διεύθυνση και οι αριθμοί επικοινωνίας του αντιπροσώπου αυτού αναγράφονται στην αίτηση για την έκδοση αδείας.

4. Η Ευρωπαϊκή Επιτροπή υποβάλλει μέσω ηλε-μηνύματος (norma@mail.fm) στον Εκτελεστικό Διευθυντή της Εθνικής Αρχής Διαχείρισης Πόρων του Ωκεανού (Εκτελεστικός Διευθυντής), (εφεξής: «NORMA των ΟΠΜ»), με κοινοποίηση στην Αντιπροσωπεία της Ευρωπαϊκής Ένωσης που είναι αρμόδια για τις ΟΠΜ (εφεξής «η Αντιπροσωπεία») αίτηση για κάθε σκάφος που επιθυμεί να αλιεύει βάσει της συμφωνίας 30 τουλάχιστον ημέρες πριν από την έναρξη της αιτούμενης περιόδου ισχύος της άδειας.

5. Οι αιτήσεις υποβάλλονται στον Εκτελεστικό Διευθυντή στα κατάλληλα έντυπα, των οποίων υπόδειγμα εμφαίνεται στο προσάρτημα 1α για την αρχική αίτηση χορήγησης άδειας και 1β για την ανανέωση της άδειας.

6. Η NORMA των ΟΠΜ λαμβάνει όλα τα απαιτούμενα μέτρα προκειμένου να διαχειριστεί κατά εμπιστευτικό τρόπο τα στοιχεία που παραλαμβάνει στο πλαίσιο της αίτησης για χορήγηση άδειας. Τα δεδομένα αυτά χρησιμοποιούνται αποκλειστικά και μόνον για τους σκοπούς της εφαρμογής της συμφωνίας.

7. Κάθε αίτηση για την έκδοση άδειας συνοδεύεται από τα ακόλουθα έγγραφα:

α) την πληρωμή ή την απόδειξη πληρωμής των τελών για την περίοδο ισχύος της αλιευτικής άδειας·

β) αντίγραφο του πιστοποιητικού καταμέτρησης της χωρητικότητας, επικυρωμένο από το κράτος μέλος της σημαίας, το οποίο αναφέρει τη χωρητικότητα του σκάφους σε ΚΟΧ ή σε GT·

γ) πρόσφατη επικυρωμένη έγχρωμη φωτογραφία, διαστάσεων τουλάχιστον 15 cm x 10 cm, η οποία εμφανίζει πλευρική άποψη του σκάφους στην παρούσα κατάστασή του·

δ) οποιοδήποτε άλλο έγγραφο ή βεβαίωση που απαιτείται δυνάμει των ειδικών διατάξεων που ισχύουν ανάλογα με τον τύπο του σκάφους βάσει του παρόντος πρωτοκόλλου·

ε) πιστοποιητικό ενημερότητας από το Περιφερειακό Νηολόγιο του FFA και από το μητρώο αλιευτικών σκαφών της WCPFC·

στ) αντίγραφο πιστοποιητικού ασφάλισης στην αγγλική γλώσσα με ισχύ ίση προς το διάστημα ισχύος της άδειας αλιείας·

ζ) τέλος αίτησης ή απόδειξη πληρωμής 460 ευρώ ανά σκάφος·

η) τέλος συμμετοχής στις δαπάνες των παρατηρητών ύψους 1.500 ευρώ ανά σκάφος.

8. Όλα τα τέλη καταβάλλονται σε λογαριασμό της εθνικής κυβέρνησης των ΟΠΜ, που διατηρείται στην τράπεζα «Bank of FSM Micronesia», στη Χονολουλού, Χαβάη.

Bank of FSM Micronesia, Honolulu Hawaii

Κωδικός αναγνώρισης τραπέζης (ΑΒΑ Number): 1213-02373

Καταβλητέα στον αριθμό λογαριασμού 08-18-5018 της Bank of FSM

Κάτοχος του λογαριασμού: Εθνική κυβέρνηση των ΟΠΜ

9. Τα τέλη συμπεριλαμβάνουν όλους τους εθνικούς και τοπικούς φόρους, εκτός από τα λιμενικά τέλη, τα έξοδα παροχής υπηρεσιών και τα τέλη μεταφόρτωσης.

10. Οι άδειες αλιείας για όλα τα σκάφη παραδίδονται εντύπως αλλά και σε ηλεκτρονική μορφή στους εφοπλιστές και κοινοποιούνται με ηλεκτρονικό αντίγραφο στην Ευρωπαϊκή Επιτροπή και στην Αντιπροσωπεία της εντός προθεσμίας 30 εργασίμων ημερών από τη λήψη του συνόλου των εγγράφων που αναφέρονται στο κεφάλαιο I τμήμα 1 παράγραφος 7 του παρόντος παραρτήματος από τον Εκτελεστικό Διευθυντή. Μόλις οι ενδιαφερόμενοι λάβουν την άδεια αλιείας σε έντυπη μορφή, αντικαθιστούν με αυτή την άδεια αλιείας σε ηλεκτρονική μορφή.

11. Η άδεια αλιείας εκδίδεται επ’ ονόματι συγκεκριμένου σκάφους και δεν είναι μεταβιβάσιμη.

12. Με αίτηση της Ευρωπαϊκής Ένωσης και σε περίπτωση αποδεδειγμένης ανωτέρας βίας, η αλιευτική άδεια ενός σκάφους αντικαθίσταται από νέα άδεια που εκδίδεται επ’ ονόματι άλλου σκάφους με χαρακτηριστικά παρόμοια με εκείνα του σκάφους που αντικαθίσταται, για το υπόλοιπο της περιόδου ισχύος της, χωρίς να οφείλονται νέα τέλη. Τα συνολικά αλιεύματα και των δύο σκαφών θα λαμβάνονται υπόψη, όταν το επίπεδο των αλιευμάτων των σκαφών της Ευρωπαϊκής Ένωσης λαμβάνεται υπόψη για να κριθεί εάν η Ένωση οφείλει να καταβάλει συμπληρωματικά ποσά σύμφωνα με το άρθρο 2 παράγραφος 4 του πρωτοκόλλου.

13. Ο εφοπλιστής του σκάφους που αντικαθίσταται παραδίδει την προς ακύρωση αλιευτική άδεια στον Εκτελεστικό Διευθυντή μέσω της Αντιπροσωπείας.

14. Η νέα άδεια αλιείας αρχίζει να ισχύει από την ημερομηνία έκδοσης της άδειας από τον Εκτελεστικό Διευθυντή και ισχύει για το υπόλοιπο της περιόδου ισχύος της άδειας αλιείας προς αντικατάσταση. Η Αντιπροσωπεία ενημερώνεται σχετικά με την έκδοση της νέας άδειας αλιείας.

15. Η άδεια αλιείας πρέπει να διατηρείται επί του σκάφους ανά πάσα στιγμή, αναρτημένη σε εμφανές σημείο του πηδαλιουχείου, με την επιφύλαξη των διατάξεων του κεφαλαίου V τμήμα 3 παράγραφος 1 του παρόντος παραρτήματος. Για εύλογο χρονικό διάστημα μετά την έκδοση της άδειας αλιείας, που δεν υπερβαίνει τις 45 ημέρες, και εν αναμονή της παραλαβής από το σκάφος του πρωτοτύπου της άδειας, οιοδήποτε έγγραφο διαβιβάζεται σε ηλεκτρονική μορφή ή άλλο έγγραφο εγκεκριμένο από τον Εκτελεστικό Διευθυντή, θεωρείται έγκυρο και συνιστά επαρκή απόδειξη για τους σκοπούς της εποπτείας, παρακολούθησης και εφαρμογής της παρούσας συμφωνίας. Μόλις οι ενδιαφερόμενοι λάβουν την άδεια αλιείας σε έντυπη μορφή, αντικαθιστούν με αυτή την άδεια αλιείας σε ηλεκτρονική μορφή.

16. Τα δύο μέρη συμφωνούν να προωθήσουν την καθιέρωση συστήματος έκδοσης αδειών που θα στηρίζεται αποκλειστικά στην ηλεκτρονική ανταλλαγή όλων των πληροφοριών και των εγγράφων που αναφέρονται παραπάνω. Τα δύο μέρη συμφωνούν να προωθήσουν ταχέως την αντικατάσταση της άδειας επί χάρτου με ηλεκτρονικό ισοδύναμο μέσο, όπως ο κατάλογος των σκαφών που επιτρέπεται να αλιεύουν στην ΑΟΖ των ΟΠΜ, όπως ορίζεται στην παράγραφο 1 του παρόντος τμήματος.

Τμήμα 2Όροι έκδοσης άδειας αλιείας – Τέλη και προκαταβολές

1. Οι αλιευτικές άδειες έχουν διάρκεια ισχύος ένα έτος. Είναι ανανεώσιμες. Η ανανέωση των αδειών αλιείας εξαρτάται από τον αριθμό των διαθέσιμων αλιευτικών δυνατοτήτων που καθορίζονται από το πρωτόκολλο.

2. Τα τέλη ορίζονται σε 35 ευρώ ανά τόνο που αλιεύεται στην ΑΟΖ των ΟΠΜ.

3. Οι άδειες αλιείας εκδίδονται μετά από καταβολή των ακόλουθων κατ’ αποκοπή ποσών στον λογαριασμό που αναφέρεται στο κεφάλαιο I τμήμα 1 παράγραφος 8 του παρόντος παραρτήματος:

α) 15.000 ευρώ ανά θυνναλιευτικό γρι-γρι, ποσό που αντιστοιχεί στα τέλη που οφείλονται για 428 τόνους αλιευμάτων τόνου και τονοειδών κατ’ έτος. Για το πρώτο έτος εφαρμογής του παρόντος πρωτοκόλλου, ισχύει η προκαταβολή που έχει καταβληθεί ήδη από τους εφοπλιστές της Ευρωπαϊκής Ένωσης δυνάμει του προηγούμενου πρωτοκόλλου· και

β) 4.200 ευρώ ανά παραγαδιάρικο επιφανείας, ποσό που αντιστοιχεί στα τέλη που οφείλονται για 120 τόνους αλιευμάτων τόνου και τονοειδών κατ’ έτος.

4. Η τελική εκκαθάριση των τελών που οφείλονται για την αλιευτική περίοδο συντάσσεται από την Ευρωπαϊκή Επιτροπή έως τις 30 Ιουνίου κάθε έτους για τις ποσότητες που αλιεύθηκαν κατά το προηγούμενο έτος, με βάση τις δηλώσεις αλιευμάτων που συντάσσονται από κάθε εφοπλιστή. Τα στοιχεία πρέπει να επιβεβαιώνονται από τα αρμόδια επιστημονικά ιδρύματα για την επαλήθευση των στοιχείων των αλιευμάτων της Ευρωπαϊκής Ένωσης, όπως είναι το Ινστιτούτο Αναπτυξιακής Έρευνας (IRD), το Ισπανικό Ωκεανογραφικό Ινστιτούτο (IEO) ή το Πορτογαλικό Ινστιτούτο Θαλάσσιων Ερευνών (IPIMAR).

5. Η εκκαθάριση των τελών που έχει συνταχθεί από την Ευρωπαϊκή Επιτροπή διαβιβάζεται στον Εκτελεστικό Διευθυντή για επαλήθευση και έγκριση.

Η NORMA των ΟΠΜ μπορεί να αμφισβητήσει την εκκαθάριση τελών εντός 30 ημερών από τη διαβίβασή της και σε περίπτωση διαφωνίας να ζητήσει τη σύγκληση της μεικτής επιτροπής.

Εάν δεν εγερθούν αντιρρήσεις εντός 30 ημερών από τη διαβίβαση της εκκαθάρισης, η εκκαθάριση τελών θεωρείται ότι έχει γίνει αποδεκτή από τη NORMA των ΟΠΜ.

6. Η τελική εκκαθάριση τελών κοινοποιείται ταυτόχρονα αμελλητί στον Εκτελεστικό Διευθυντή, στην Αντιπροσωπεία και στους εφοπλιστές μέσω των οικείων εθνικών διοικήσεων.

7. Τυχόν συμπληρωματικές πληρωμές πραγματοποιούνται από τους εφοπλιστές στις ΟΠΜ εντός σαράντα πέντε (45) ημερών από την κοινοποίηση της επικυρωμένης τελικής εκκαθάρισης στον λογαριασμό που αναφέρεται στο κεφάλαιο I τμήμα 1 παράγραφος 8 του παρόντος παραρτήματος.

8. Εντούτοις, εάν το ποσό του τελικού λογαριασμού είναι κατώτερο από το ποσό της προκαταβολής που αναφέρεται στην παράγραφο 3 του παρόντος τμήματος, το αντίστοιχο υπόλοιπο δεν επιστρέφεται στον εφοπλιστή.

Κεφάλαιο II

Αλιευτικές ζώνες και αλιευτικές δραστηριότητες

Τμήμα 1 Αλιευτικές ζώνες

1. Τα σκάφη που αναφέρονται στο άρθρο 1 του πρωτοκόλλου επιτρέπεται να ασκούν αλιευτικές δραστηριότητες στην ΑΟΖ των ΟΠΜ, εκτός των χωρικών υδάτων και των κατονομαζόμενων εξάρσεων βυθού («πάγκων») που απεικονίζονται στους χάρτες: DMAHTC NO 81019 (2nd ed. March 1945; revised 7/17/72, corrected thru NM 3/78 of June 21, 1978, DMAHTC NO. 81023 (3rd ed. Aug. 7 1976) και DMAHATC NO. 81002 (4th ed. Jan. 26, 1980 corrected thru NM 4/48). Ο Εκτελεστικός Διευθυντής κοινοποιεί στην Ευρωπαϊκή Επιτροπή οποιαδήποτε τροποποίηση των εν λόγω κλειστών περιοχών τουλάχιστον δύο μήνες πριν από την εφαρμογή της.

2. Σε κάθε περίπτωση, δεν επιτρέπεται η αλιεία σε ακτίνα 2 ναυτικών μιλίων από κάθε αγκυροβολημένη διάταξη συγκέντρωσης ιχθύων της κυβέρνησης των ΟΠΜ ή οποιουδήποτε άλλου φυσικού ή νομικού προσώπου, της οποίας η θέση γνωστοποιείται με γεωγραφικές συντεταγμένες, και σε ακτίνα 1 ναυτικού μιλίου από κάθε ύφαλο που απεικονίζεται στους χάρτες της παραγράφου 1.

Τμήμα 2Αλιευτικές δραστηριότητες

1. Μόνο η αλιεία τόνου και τονοειδών επιτρέπεται για τα σκάφη γρι-γρι και τα παραγαδιάρικα σκάφη. Τα παρεμπίπτοντα αλιεύματα άλλων ειδών ιχθύων πλην του τόνου πρέπει να αναφέρονται στη NORMA των ΟΠΜ.

2. Οι δραστηριότητες των αλιευτικών σκαφών της Ευρωπαϊκής Ένωσης αναπτύσσονται σύμφωνα με τις απαιτήσεις των μέτρων διατήρησης και διαχείρισης (ΜΔΔ) της WCPFC, καθώς και σύμφωνα με τα ΜΔΔ 2008-01.

3. Δεν επιτρέπεται η αλιεία βυθού ή η αλιεία κοραλλιών εντός της ΑΟΖ των ΟΠΜ.

4. Τα σκάφη της Ευρωπαϊκής Ένωσης υποχρεούνται να έχουν στοιβαγμένα όλα τα αλιευτικά εργαλεία, όποτε τα εν λόγω σκάφη βρίσκονται στα εσωτερικά ύδατα κάθε πολιτείας, στα χωρικά ύδατα ή σε απόσταση μικρότερη του 1 ναυτικού μιλίου από υφάλους.

5. Τα σκάφη της Ευρωπαϊκής Ένωσης διεξάγουν όλες τις αλιευτικές δραστηριότητες με τρόπο που δεν διαταράσσει την παραδοσιακή, τοπική αλιεία και απελευθερώνουν όλες τις χελώνες, τα θαλάσσια θηλαστικά, τα θαλάσσια πτηνά και τα ψάρια των υφάλων, με τρόπο που να παρέχει στα εν λόγω μεικτά αλιεύματα τις μεγαλύτερες πιθανότητες επιβίωσης.

6. Τα σκάφη της Ευρωπαϊκής Ένωσης, ο πλοίαρχος και ο διαχειριστής τους διεξάγουν όλες τις αλιευτικές δραστηριότητες με τρόπο που δεν διαταράσσει τις αλιευτικές δραστηριότητες άλλων αλιευτικών σκαφών και δεν παρεμποδίζουν τα αλιευτικά εργαλεία άλλων αλιευτικών σκαφών.

Κεφάλαιο III

Παρακολούθηση

Τμήμα 1 Ρυθμίσεις καταγραφής των αλιευμάτων

1. Οι πλοίαρχοι των σκαφών καταγράφουν στο ημερολόγιο πλοίου τους τις πληροφορίες που περιέχονται στα προσαρτήματα 2α και 2β. Όσον αφορά τα σκάφη που υπερβαίνουν τα 24 μέτρα, ισχύει η ηλεκτρονική υποβολή στοιχείων αλιευμάτων/ημερολογίου πλοίου από την 1η Ιανουαρίου 2010 και σταδιακά όσον αφορά τα σκάφη άνω των 12 μέτρων από το 2012. Τα μέρη συμφωνούν να προωθήσουν την εισαγωγή στοιχείων αλιευμάτων που θα στηρίζεται αποκλειστικά στην ηλεκτρονική ανταλλαγή όλων των πληροφοριών που αναφέρονται παραπάνω. Τα δύο μέρη συμφωνούν να προωθήσουν ταχέως την αντικατάσταση της άδειας επί χάρτου με ηλεκτρονικό μέσο.

2. Εάν ένα σκάφος δεν πραγματοποίησε ποντίσεις για μια συγκεκριμένη ημέρα ή εάν πραγματοποιήθηκε πόντιση και δεν υπήρξαν αλιεύματα, ο πλοίαρχος υποχρεούται να καταγράψει τις πληροφορίες αυτές στο έντυπο ημερήσιας καταγραφής του ημερολογίου πλοίου. Κατά τις ημέρες που δεν διεξάγονται αλιευτικές δραστηριότητες, το σκάφος υποχρεούνται να καταγράψει, πριν από τα μεσάνυκτα σε τοπική ώρα της ημέρας εκείνης, στο ημερολόγιο πλοίου, το γεγονός ότι δεν διεξήχθησαν αλιευτικές δραστηριότητες.

3. Η ημερομηνία και ώρα εισόδου και αναχώρησης από την ΑΟΖ των ΟΠΜ καταγράφεται στο ημερολόγιο πλοίου αμέσως μετά από την είσοδο στην ΑΟΖ των ΟΠΜ ή την αναχώρηση από αυτή.

4. Για τα παρεμπίπτοντα αλιεύματα άλλων ειδών πλην τόνου, τα σκάφη της Ευρωπαϊκής Ένωσης οφείλουν να καταγράφουν τα είδη των ιχθύων που αλιεύονται και το μέγεθος και την ποσότητα κάθε είδους κατά βάρος ή αριθμό, όπως προβλέπεται στο ημερολόγιο πλοίου, είτε τα αλιεύματα διατηρούνται στο σκάφος είτε ρίπτονται εκ νέου στη θάλασσα.

5. Το ημερολόγιο πλοίου συμπληρώνεται ευανάγνωστα σε καθημερινή βάση και υπογράφεται από τον πλοίαρχο του σκάφους.

Τμήμα 2Ρυθμίσεις ανακοίνωσης αλιευμάτων

1. Η διάρκεια της αλιευτικής εξόρμησης ενός σκάφους της Ευρωπαϊκής Ένωσης, για τους σκοπούς του παρόντος παραρτήματος, ορίζεται ως εξής:

α) είτε ως η περίοδος που διανύεται μεταξύ μιας εισόδου και μιας εξόδου από την ΑΟΖ των ΟΠΜ·

β) είτε ως η περίοδος που διανύεται μεταξύ μιας εισόδου στην ΑΟΖ των ΟΠΜ και μιας μεταφόρτωσης·

γ) είτε ως η περίοδος που διανύεται μεταξύ μιας εισόδου στην ΑΟΖ των ΟΠΜ και μιας εκφόρτωσης σε λιμένα των ΟΠΜ.

2. Όλα τα σκάφη της Ευρωπαϊκής Ένωσης που επιτρέπεται να αλιεύουν στην ΑΟΖ των ΟΠΜ στο πλαίσιο της συμφωνίας, υποχρεούνται να ανακοινώνουν στον Εκτελεστικό Διευθυντή τα αλιεύματά τους στην ΑΟΖ των ΟΠΜ, ως εξής:

α) Όλα τα υπογεγραμμένα έντυπα καταγραφής του ημερολογίου πλοίου αποστέλλονται, μέσω των Κέντρων Παρακολούθησης της Αλιείας των κρατών μελών σημαίας στο Κέντρο Παρακολούθησης της Αλιείας των ΟΠΜ και στην Ευρωπαϊκή Επιτροπή με ηλεκτρονικά μέσα, εντός 5 ημερών μετά από την εκφόρτωση ή μεταφόρτωση αλιευμάτων,

β) Ο πλοίαρχος του σκάφους αποστέλλει εβδομαδιαία αναφορά αλιευμάτων με τις πληροφορίες που περιέχονται στο προσάρτημα 3 μέρος 3 στον Εκτελεστικό Διευθυντή και στην Ευρωπαϊκή Επιτροπή. Οι εβδομαδιαίες αναφορές στίγματος και αλιευμάτων φυλάσσονται επί του σκάφους έως την ολοκλήρωση των εκφορτώσεων ή μεταφορτώσεων.

3. Είσοδος και έξοδος από την αλιευτική ζώνη:

α) Τα σκάφη της Ευρωπαϊκής Ένωσης γνωστοποιούν στον Εκτελεστικό Διευθυντή την μεν πρόθεσή τους να εισέλθουν στην ΑΟΖ των ΟΠΜ προ 24 τουλάχιστον ωρών, την δε έξοδό τους αμέσως μετά την αναχώρησή τους από τη ζώνη αυτή. Μόλις τα σκάφη εισέλθουν στην ΑΟΖ των ΟΠΜ, ενημερώνουν τον Εκτελεστικό Διευθυντή με τηλεομοιοτυπία ή μήνυμα ηλεκτρονικού ταχυδρομείου σύμφωνα με το υπόδειγμα του προσαρτήματος 3 ή με ασύρματο.

β) Κατά τη γνωστοποίηση της αναχώρησής του, κάθε σκάφος ανακοινώνει επίσης το στίγμα του και την ποσότητα και τα είδη των αλιευμάτων που διατηρούνται επί του σκάφους, σύμφωνα με το υπόδειγμα του προσαρτήματος 3. Οι ανακοινώσεις αυτές πραγματοποιούνται κατά προτίμηση με τηλεομοιοτυπία και, για τα σκάφη που δεν διαθέτουν τέτοια συσκευή, με ηλεκτρονικό ταχυδρομείο ή με ασύρματο.

4. Σκάφος που συλλαμβάνεται να αλιεύει χωρίς να έχει ενημερώσει τον Εκτελεστικό Διευθυντή, θεωρείται σκάφος χωρίς αλιευτική άδεια.

5. Οι αριθμοί της τηλεομοιοτυπίας, του τηλεφώνου, καθώς και η διεύθυνση ηλεκτρονικού ταχυδρομείου της NORMA των ΟΠΜ γνωστοποιούνται επίσης στα σκάφη κατά τη στιγμή έκδοσης της άδειας αλιείας.

6. Κάθε σκάφος της Ευρωπαϊκής Ένωσης θέτει προς επιθεώρηση το ημερολόγιο πλοίου και τις δηλώσεις αλιευμάτων αμέσως στη διάθεση των υπαλλήλων επιβολής του νόμου και των λοιπών ατόμων και οργανισμών που έχει εξουσιοδοτήσει η NORMA των ΟΠΜ.

Τμήμα 3Σύστημα παρακολούθησης σκαφών

1. Κάθε σκάφος της Ευρωπαϊκής Ένωσης, όταν αναπτύσσει αλιευτικές δραστηριότητες στην ΑΟΖ των ΟΠΜ υποχρεούται να συμμορφώνεται προς το Σύστημα Παρακολούθησης Σκαφών του FFA (FFA VMS), που εφαρμόζεται σήμερα στην ΑΟΖ των ΟΠΜ. Κάθε σκάφος της Ευρωπαϊκής Ένωσης εγκαθιστά επί του σκάφους, συντηρεί και έχει συνεχώς σε πλήρη λειτουργία κινητή μονάδα ραδιοεπικοινωνίας (MTU) που έχει εγκριθεί από τον FFA. Το σκάφος και ο διαχειριστής του συμφωνούν να μην παραβιάζουν, ούτε να αφαιρούν ή να επιτρέπουν να αφαιρεθεί ο MTU από το σκάφος μετά την εγκατάστασή του, παρά μόνο για λόγους συντήρησης και επισκευής, εάν χρειάζεται. Ο διαχειριστής και κάθε σκάφος καλύπτουν τις δαπάνες αγοράς, συντήρησης και λειτουργίας του MTU και συνεργάζονται πλήρως με την NORMA των ΟΠΜ στη χρησιμοποίησή του.

2. Η παράγραφος 1 ανωτέρω δεν αποκλείει τη δυνατότητα των μερών να εξετάσουν εναλλακτικές λύσεις VMS, συμβατές με το VMS της WCPFC.

Τμήμα 4Εκφορτώσεις

1. Κάθε σκάφος της Ευρωπαϊκής Ένωσης που επιθυμεί να πραγματοποιήσει εκφόρτωση αλιευμάτων στους λιμένες των ΟΠΜ, προβαίνει σε αυτή στους καθορισμένους λιμένες των ΟΠΜ. Κατάλογος των εν λόγω λιμένων περιέχεται στο προσάρτημα 4.

2. Οι εφοπλιστές των σκαφών αυτών οφείλουν να ανακοινώνουν στον Εκτελεστικό Διευθυντή και στο ΚΠΑ του κράτους μέλους σημαίας τουλάχιστον προ 48 ωρών, τις ακόλουθες πληροφορίες, σύμφωνα με το υπόδειγμα του προσαρτήματος 3 μέρος 4. Σε περίπτωση που οι εκφορτώσεις πραγματοποιούνται σε λιμένα εκτός της ΑΟΖ των ΟΠΜ, η κοινοποίησή τους υπόκειται στους ίδιους όρους που προαναφέρθηκαν, στο κράτος λιμένα όπου πραγματοποιείται η εκφόρτωση και στο ΚΠΑ του κράτους μέλους σημαίας.

3. Οι πλοίαρχοι των σκαφών της Ευρωπαϊκής Ένωσης που διενεργούν εκφορτώσεις σε λιμένες των ΟΠΜ επιτρέπουν και διευκολύνουν τον έλεγχο των εργασιών αυτών από τους επιθεωρητές των ΟΠΜ. Μετά το πέρας κάθε επιθεώρησης, χορηγείται πιστοποιητικό στον πλοίαρχο του σκάφους.

4. Τα σκάφη της Ευρωπαϊκής Ένωσης δεν απορρίπτουν ιχθύς ή παρεμπίπτοντα αλιεύματα εντός των λιμένων ούτε δωρίζουν ιχθύς ή παρεμπίπτοντα αλιεύματα σε οποιοδήποτε φυσικό ή νομικό πρόσωπο χωρίς προηγούμενη έγγραφη άδεια της αρμόδιας αρχής της αντίστοιχης Πολιτείας των ΟΠΜ και χωρίς προηγούμενη έγγραφη έγκριση της NORMA των ΟΠΜ.

Τμήμα 5Μεταφορτώσεις

1. Κάθε σκάφος της Ευρωπαϊκής Ένωσης που επιθυμεί να πραγματοποιήσει μεταφόρτωση αλιευμάτων στα ύδατα των ΟΠΜ, πρέπει να προβαίνει σε αυτή στους καθορισμένους λιμένες των ΟΠΜ. Κατάλογος των εν λόγω λιμένων περιέχεται στο προσάρτημα 4.

2. Οι εφοπλιστές των σκαφών αυτών οφείλουν να κοινοποιούν στον Εκτελεστικό Διευθυντή, τουλάχιστον προ 48 ωρών, τις ακόλουθες πληροφορίες.

3. Η μεταφόρτωση θεωρείται ως τέλος της αλιευτικής εξόρμησης. Τα σκάφη πρέπει επομένως να υποβάλουν στον Εκτελεστικό Διευθυντή τις δηλώσεις αλιευμάτων και να γνωστοποιήσουν την πρόθεσή τους είτε να συνεχίσουν την αλιεία είτε να εγκαταλείψουν την ΑΟΖ των ΟΠΜ.

4. Τα σκάφη της Ευρωπαϊκής Ένωσης που αλιεύουν εντός της ΑΟΖ των ΟΠΜ δεν επιτρέπεται σε καμία περίπτωση να μεταφορτώνουν τα αλιεύματά τους εν πλω.

5. Κάθε μεταφόρτωση αλιευμάτων που δεν καλύπτεται από τα ανωτέρω σημεία απαγορεύεται στην ΑΟΖ των ΟΠΜ. Οι παραβάτες της διάταξης αυτής υπόκεινται στις κυρώσεις που προβλέπονται από τη νομοθεσία και τους κανονισμούς των ΟΠΜ.

6. Οι πλοίαρχοι των σκαφών της Ευρωπαϊκής Ένωσης που διενεργούν μεταφορτώσεις σε λιμένες των ΟΠΜ επιτρέπουν και διευκολύνουν τον έλεγχο των εργασιών αυτών από τους επιθεωρητές των ΟΠΜ. Μετά το πέρας κάθε επιθεώρησης, χορηγείται πιστοποιητικό στον πλοίαρχο του σκάφους.

7. Τα σκάφη της Ευρωπαϊκής Ένωσης δεν απορρίπτουν ιχθύς ή παρεμπίπτοντα αλιεύματα εντός των λιμένων ούτε δωρίζουν ιχθύς ή παρεμπίπτοντα αλιεύματα σε οποιοδήποτε φυσικό ή νομικό πρόσωπο χωρίς προηγούμενη έγγραφη άδεια της αρμόδιας αρχής της αντίστοιχης Πολιτείας των ΟΠΜ και χωρίς προηγούμενη έγγραφη έγκριση της NORMA των ΟΠΜ.

Κεφάλαιο IV

Παρατηρητές

1. Τη στιγμή της κατάθεσης αίτησης για την έκδοση άδειας αλιείας, κάθε ενδιαφερόμενο σκάφος της Ευρωπαϊκής Ένωσης καταβάλλει το τέλος τοποθέτησης παρατηρητή που προβλέπεται στο κεφάλαιο I τμήμα 1 παράγραφος 7 στοιχείο η), στον λογαριασμό που αναφέρεται στο κεφάλαιο I τμήμα 1 παράγραφος 8 του παρόντος παραρτήματος, ειδικά για το πρόγραμμα παρατηρητών.

2. Τα σκάφη της Ευρωπαϊκής Ένωσης που επιτρέπεται να αλιεύουν στην ΑΟΖ των ΟΠΜ στο πλαίσιο της συμφωνίας, επιβιβάζουν παρατηρητές υπό τους όρους που ακολουθούν:

A. Για τα σκάφη γρι-γρι:

Κατά τη διάρκεια των αλιευτικών δραστηριοτήτων των σκαφών γρι-γρι της Ευρωπαϊκής Ένωσης βρίσκεται μονίμως επί του σκάφους παρατηρητής ο οποίος έχει οριστεί είτε από το πρόγραμμα παρακολούθησης της αλιείας των ΟΠΜ είτε από το περιφερειακό πρόγραμμα παρακολούθησης της WCPFC (WCPFC ROP) στην ΑΟΖ των ΟΠΜ.

B. Για παραγαδιάρικα σκάφη:

α) Ο Εκτελεστικός Διευθυντής καθορίζει κάθε έτος το εύρος του προγράμματος παρατήρησης επί των σκαφών, βάσει του αριθμού των σκαφών που έχουν άδεια αλιείας στην ΑΟΖ των ΟΠΜ και της κατάστασης των πόρων που αποτελούν στόχο των σκαφών αυτών. Καθορίζει, δε, ανάλογα, τον αριθμό ή το ποσοστό σκαφών τα οποία απαιτείται να επιβιβάσουν παρατηρητή.

β) Ο Εκτελεστικός Διευθυντής καταρτίζει κατάλογο των σκαφών που ορίζονται για την επιβίβαση παρατηρητή, καθώς και κατάλογο των παρατηρητών που ορίζονται προς επιβίβαση. Οι κατάλογοι αυτοί τηρούνται ενημερωμένοι. Κοινοποιούνται στην Ευρωπαϊκή Επιτροπή μόλις καταρτιστούν και στη συνέχεια ανά τρίμηνο όσον αφορά την ενδεχόμενη ενημέρωσή τους.

γ) Ο Εκτελεστικός Διευθυντής ενημερώνει τους ενδιαφερόμενους εφοπλιστές ή τους αντιπροσώπους τους για την πρόθεσή του να επιβιβαστεί παρατηρητής στα σκάφη τους τη στιγμή έκδοσης της άδειας αλιείας ή το αργότερο δέκα πέντε (15) ημέρες πριν από την προβλεπόμενη ημερομηνία επιβίβασης του παρατηρητή, το όνομα του οποίου γνωστοποιείται το συντομότερο δυνατό.

δ) Ο χρόνος παρουσίας του παρατηρητή επί του σκάφους καθορίζεται από τον Εκτελεστικό Διευθυντή, χωρίς ωστόσο να υπερβαίνει γενικώς το διάστημα που είναι αναγκαίο για την εκτέλεση των καθηκόντων του. Ο Εκτελεστικός Διευθυντής ενημερώνει σχετικά τους εφοπλιστές ή τους αντιπροσώπους τους τη στιγμή γνωστοποίησης του ονόματος του παρατηρητή που έχει οριστεί προς επιβίβαση στο συγκεκριμένο σκάφος.

3. Με την επιφύλαξη των διατάξεων της παραγράφου 2Α του παρόντος κεφαλαίου, οι ενδιαφερόμενοι εφοπλιστές κοινοποιούν, στην αρχή της αλιευτικής εξόρμησης, και με προειδοποίηση 10 ημερών, τις ημερομηνίες και τους λιμένες των ΟΠΜ που προβλέπονται για την επιβίβαση των παρατηρητών.

4. Σε περίπτωση που ο παρατηρητής επιβιβάζεται σε λιμάνι της αλλοδαπής, τα έξοδα ταξιδίου του βαρύνουν τον εφοπλιστή. Εάν το σκάφος στο οποίο επιβαίνει παρατηρητής από τις ΟΠΜ εγκαταλείψει την ΑΟΖ των ΟΠΜ, λαμβάνονται όλα τα μέτρα για τον επαναπατρισμό του παρατηρητή το συντομότερο δυνατό στις ΟΠΜ με έξοδα του εφοπλιστή.

5. Εάν ο παρατηρητής απουσιάζει από τον συμφωνημένο τόπο και κατά τη συμφωνημένη ώρα και δεν εμφανιστεί κατά τις έξι (6) επόμενες ώρες, ο εφοπλιστής απαλλάσσεται αυτομάτως από την υποχρέωσή του να επιβιβάσει τον εν λόγω παρατηρητή.

6. Ο παρατηρητής απολαύει της μεταχείρισης αξιωματικού του πλοίου. Εκτελεί τα ακόλουθα καθήκοντα:

α) παρατηρεί τις αλιευτικές δραστηριότητες των σκαφών·

β) επαληθεύει το στίγμα των σκαφών που συμμετέχουν σε αλιευτικές δραστηριότητες·

γ) προβαίνει σε βιολογικές δειγματοληψίες στο πλαίσιο επιστημονικών προγραμμάτων·

δ) καταγράφει τα χρησιμοποιούμενα αλιευτικά εργαλεία·

ε) επαληθεύει τα στοιχεία αλιευμάτων για την ΑΟΖ των ΟΠΜ που έχουν καταχωρηθεί στο ημερολόγιο πλοίου·

στ) επαληθεύει τα ποσοστά των παρεμπιπτόντων αλιευμάτων και υπολογίζει κατ’ εκτίμηση τον όγκο των απορρίψεων εμπορεύσιμων ειδών ιχθύων, μαλακόστρακων, κεφαλόποδων και θαλάσσιων θηλαστικών·

ζ) κοινοποιεί ανά εβδομάδα μέσω ασυρμάτου τα στοιχεία αλιείας, συμπεριλαμβανομένου του όγκου των κύριων και παρεμπιπτόντων αλιευμάτων επί του σκάφους.

7. Ο πλοίαρχος επιτρέπει στους εξουσιοδοτημένους παρατηρητές να επιβιβαστούν στα εγκεκριμένα σκάφη που αλιεύουν στην ΑΟΖ των ΟΠΜ και λαμβάνει όλα τα μέτρα που εμπίπτουν στην αρμοδιότητά του, για να εξασφαλίσει τη σωματική και ηθική ασφάλεια του παρατηρητή κατά την άσκηση των καθηκόντων του:

α) ο πλοίαρχος επιτρέπει στον εξουσιοδοτημένο παρατηρητή να επιβιβαστεί στο σκάφος για την επιτέλεση καθηκόντων επιστημονικών, παρακολούθησης και λοιπών και του παρέχει κάθε σχετική βοήθεια·

β) ο πλοίαρχος φροντίζει, ώστε ο εξουσιοδοτημένος παρατηρητής να έχει πλήρη πρόσβαση και να χρησιμοποιεί τις εγκαταστάσεις και τον εξοπλισμό του σκάφους που ο παρατηρητής κρίνει αναγκαία για την εκπλήρωση των καθηκόντων του·

γ) οι παρατηρητές έχουν πρόσβαση στη γέφυρα, στα επί του σκάφους αλιεύματα και στους χώρους που μπορούν να χρησιμοποιηθούν για την εναπόθεση, την επεξεργασία, τη ζύγιση και την αποθήκευση ιχθύων·

δ) οι παρατηρητές μπορούν να λαμβάνουν εύλογο αριθμό δειγμάτων και έχουν πλήρη πρόσβαση στα βιβλία του σκάφους, συμπεριλαμβανομένων των ημερολογίων, των δηλώσεων αλιευμάτων και των λοιπών εγγράφων, για σκοπούς επιθεώρησης και λήψης αντιγράφων· και

ε) οι παρατηρητές επιτρέπεται να συλλέγουν οποιαδήποτε άλλα στοιχεία σχετικά με την αλιεία στην ΑΟΖ των ΟΠΜ.

8. Κατά τη διάρκεια της παραμονής του επί του σκάφους, ο παρατηρητής:

α) λαμβάνει όλα τα κατάλληλα μέτρα, ώστε η παρουσία του επί του σκάφους να μην παρεμποδίζει την κανονική λειτουργία του σκάφους· και

β) σέβεται τα αγαθά και τον εξοπλισμό του σκάφους καθώς και τον εμπιστευτικό χαρακτήρα όλων των εγγράφων που ανήκουν στο εν λόγω σκάφος.

9. Στο τέλος της περιόδου παρατήρησης και μετά από σύντομο προφορικό απολογισμό, συντάσσεται έκθεση δραστηριοτήτων που υπογράφεται παρουσία του πλοιάρχου, ο οποίος μπορεί να προσθέσει τις παρατηρήσεις που θεωρεί χρήσιμες, ακολουθούμενες από την υπογραφή του. Αντίγραφα της έκθεσης επιδίδονται στον πλοίαρχο κατά την αποβίβαση του παρατηρητή και στην Αντιπροσωπεία.

10. Ο εφοπλιστής εξασφαλίζει με έξοδά του την ενδιαίτηση και τη σίτιση των παρατηρητών υπό τις ίδιες συνθήκες με τους αξιωματικούς του σκάφους.

11. Ο μισθός και οι εισφορές κοινωνικής ασφάλισης του παρατηρητή βαρύνουν την NORMA των ΟΠΜ εφόσον το σκάφος αλιεύει στην ΑΟΖ των ΟΠΜ.

Κεφάλαιο V

Έλεγχος και εφαρμογή

Τμήμα 1 Στοιχεία αναγνώρισης σκάφους

1. Για λόγους που αφορούν την αλιεία και την ασφάλεια στη θάλασσα, κάθε σκάφος φέρει σήμανση και στοιχεία αναγνώρισης σύμφωνα με τις εγκεκριμένες τυπικές προδιαγραφές του Οργανισμού Τροφίμων και Γεωργίας (FAO) για τη σήμανση και αναγνώριση των αλιευτικών σκαφών.

2. Το γράμμα (γράμματα) του λιμένος ή της περιοχής όπου είναι νηολογημένο το σκάφος καθώς και ο αριθμός (αριθμοί) νηολογίου γράφονται με χρωματιστούς χαρακτήρες ή τοποθετούνται και στις δύο πλευρές της πρώρας του πλοίου όσο το δυνατόν πιο ψηλά από το νερό έτσι ώστε να διακρίνονται εμφανώς από τη θάλασσα και από τον αέρα, και έχουν χρώμα που έρχεται σε αντίθεση με εκείνο της επιφάνειας στην οποία εμφαίνονται. Το όνομα του σκάφους καθώς και ο λιμένας νηολόγησής του αναγράφονται επίσης με χρωματιστούς χαρακτήρες στην πλώρη και στην πρύμνη του σκάφους.

3. Οι ΟΠΜ και η Ευρωπαϊκή Ένωση δύνανται να ζητούν, εφόσον αυτό κρίνεται απαραίτητο, να αναγράφονται με χρώμα στην κορυφή του πηδαλιουχείου το διεθνές διακριτικό κλήσεως ασυρμάτου (IRCS), ο αριθμός του Διεθνούς Ναυτιλιακού Οργανισμού (ΔΝΟ-IMO), ή τα εξωτερικά γράμματα και οι αριθμοί νηολόγησης, έτσι ώστε να διακρίνονται εμφανώς από τον αέρα, σε χρώμα που έρχεται σε αντίθεση με εκείνο της επιφάνειας στην οποία εμφαίνονται·

α) τα χρώματα τα οποία έρχονται σε αντίθεση είναι το λευκό και το μαύρο· και

β) τα εξωτερικά γράμματα και οι αριθμοί νηολόγησης που γράφονται με χρώμα ή τοποθετούνται στο κύτος του σκάφους δεν πρέπει να είναι αφαιρούμενα, να σβήνονται, να αλλοιώνονται, να γίνονται δυσανάγνωστα, να καλύπτονται ή να κρύπτονται.

4. Τα σκάφη που δεν αναγράφουν το όνομά τους και το διακριτικό κλήσεως ασυρμάτου ή τα διακριτικά γράμματα αναγνώρισης με τον προδιαγεγραμμένο τρόπο μπορεί να οδηγηθούν σε λιμάνι των ΟΠΜ για περαιτέρω έρευνα.

5. Ο διαχειριστής του σκάφους εξασφαλίζει τη συνεχή παρακολούθηση της διεθνούς συχνότητας κινδύνου και κλήσεως 2182 kHz (HF) ή/και της διεθνούς συχνότητας ασφαλείας και κλήσεως 156,8 MHz (Δίαυλος 16, VHF-FM), ώστε να διευκολύνεται η επικοινωνία με τις κυβερνητικές αρχές διαχείρισης, εποπτείας και ελέγχου της αλιείας των ΟΠΜ.

6. Ο διαχειριστής του σκάφους εξασφαλίζει ότι επί του σκάφους υπάρχει και είναι ανά πάσα στιγμή διαθέσιμο πρόσφατο και ενημερωμένο αντίγραφο του Διεθνούς Κώδικα Σημάτων (INTERCO).

Τμήμα 2Επικοινωνία με τα περιπολικά σκάφη των Ομόσπονδων Πολιτειών της Μικρονησίας

1. Η επικοινωνία μεταξύ των σκαφών που έχουν άδεια και των περιπολικών της κυβέρνησης γίνεται με τον διεθνή κώδικα σημάτων, ως εξής:

Διεθνής Κώδικας Σημάτων - Σημασία:

L | Σταματήστε αμέσως |

SQ3 | Σταματήστε ή επιβραδύνατε, επιθυμώ να επιβιβαστώ στο σκάφος σας |

QN | Πλευρίσατε το σκάφος σας κατά μήκος της δεξιάς πλευράς του σκάφους μας |

QN1 | Πλευρίσατε το σκάφος σας κατά μήκος της αριστερής πλευράς του σκάφους μας |

TD2 | Είστε αλιευτικό σκάφος; |

C | Ναι |

N | Όχι |

QR | Δεν μπορούμε να πλευρίσουμε το σκάφος μας κατά μήκος του σκάφους σας |

QP | Θα πλευρίσουμε το σκάφος μας κατά μήκος του σκάφους σας |

2. Οι ΟΠΜ παρέχουν στην Ευρωπαϊκή Επιτροπή κατάλογο όλων των περιπολικών σκαφών που προορίζονται να χρησιμοποιηθούν για τον έλεγχο της αλιείας. Ο κατάλογος αυτός περιλαμβάνει όλες τις λεπτομέρειες που αφορούν τα εν λόγω σκάφη, ήτοι: το όνομα, τη σημαία, τον τύπο, τη φωτογραφία, τα εξωτερικά στοιχεία αναγνώρισης, τον κωδικό IRCS και την ικανότητα επικοινωνίας του σκάφους.

3. Το περιπολικό σκάφος φέρει εμφανή σήμανση και στοιχεία αναγνώρισης που δηλώνουν ότι βρίσκεται σε δημόσια αποστολή.

Τμήμα 3Κατάλογος σκαφών

1. Η Ευρωπαϊκή Επιτροπή τηρεί ενημερωμένο κατάλογο των σκαφών, για τα οποία εκδίδεται άδεια αλιείας σύμφωνα με τις διατάξεις του πρωτοκόλλου. Ο κατάλογος αυτός κοινοποιείται στις αρχές των ΟΠΜ που είναι αρμόδιες για τον έλεγχο της αλιείας, μόλις καταρτισθεί και στη συνέχεια κάθε φορά που ενημερώνεται.

Τμήμα 4Ισχύουσα νομοθεσία και κανονισμοί

1. Το σκάφος και οι διαχειριστές του τηρούν αυστηρά το παρόν παράρτημα και την νομοθεσία και τους κανονισμούς των ΟΠΜ και των Πολιτειών τους. Οφείλουν επίσης να συμμορφώνονται προς διεθνείς συνθήκες, συμβάσεις και συμφωνίες για τη διαχείριση της αλιείας, των οποίων οι ΟΠΜ και η Ευρωπαϊκή Ένωση αποτελούν συμβαλλόμενο μέρος. Η αδυναμία αυστηρής τήρησης του παρόντος παραρτήματος και της νομοθεσίας και των κανονισμών των ΟΠΜ και των Πολιτειών τους μπορεί να οδηγήσει στην επιβολή σημαντικών προστίμων και άλλων αστικών και ποινικών κυρώσεων.

Τμήμα 5 Διαδικασίες ελέγχου

1. Οι πλοίαρχοι των σκαφών της Ευρωπαϊκής Ένωσης που ασκούν αλιευτικές δραστηριότητες στην ΑΟΖ των ΟΠΜ επιτρέπουν και διευκολύνουν την επιβίβαση στο σκάφος και την εκπλήρωση των καθηκόντων κάθε εξουσιοδοτημένου υπαλλήλου των ΟΠΜ που είναι αρμόδιος για την επιθεώρηση και τον έλεγχο των αλιευτικών δραστηριοτήτων, ανά πάσα στιγμή εντός της ΑΟΖ των ΟΠΜ ή των χωρικών υδάτων ή των εσωτερικών υδάτων κάθε Πολιτείας των ΟΠΜ.

2. Για να επιτραπεί η διενέργεια ασφαλέστερων διαδικασιών επιθεωρήσεων, κοινοποιούνται, πριν από την επιβίβαση στο σκάφος, τόσο το όνομα του επιθεωρητή όσο και η ταυτότητα του πλαισίου επιθεώρησης.

3. Οι εκτελεστικοί υπάλληλοι έχουν πλήρη πρόσβαση στα βιβλία του σκάφους, συμπεριλαμβανομένων των ημερολογίων πλοίου, των δηλώσεων αλιευμάτων, των εγγράφων και κάθε ηλεκτρονικής συσκευής που χρησιμοποιείται για την καταγραφή ή αποθήκευση δεδομένων, ο δε πλοίαρχος του σκάφους επιτρέπει στους εν λόγω εξουσιοδοτημένους υπαλλήλους να αναγράφουν παρατηρήσεις σε κάθε άδεια που έχει εκδοθεί από τη NORMA των ΟΠΜ ή σε άλλα έγγραφα που απαιτούνται στο πλαίσιο της συμφωνίας.

4. Ο πλοίαρχος συμμορφώνεται αμέσως με όλες τις εύλογες οδηγίες των εξουσιοδοτημένων υπαλλήλων, διευκολύνει την ασφαλή επιβίβαση και διευκολύνει την επιθεώρηση του σκάφους, των εργαλείων, του εξοπλισμού, των βιβλίων, των ιχθύων και των προϊόντων αλιείας.

5. Ο πλοίαρχος ή το πλήρωμα του σκάφους δεν επιτρέπεται να βιαιοπραγούν, να παρακωλύουν, να προβάλλουν αντίσταση, να καθυστερούν, να αρνούνται την επιβίβαση, να εκφοβίζουν ή να παρεμβαίνουν στην εκτέλεση των καθηκόντων των εξουσιοδοτημένων υπαλλήλων.

6. Η διάρκεια παρουσίας επί του σκάφους των εν λόγω υπαλλήλων δεν υπερβαίνει τον χρόνο που απαιτείται για την εκπλήρωση των καθηκόντων τους.

7. Σε περίπτωση μη τήρησης των διατάξεων του παρόντος κεφαλαίου, οι ΟΠΜ επιφυλάσσονται του δικαιώματος να αναστείλουν την αλιευτική άδεια του εμπλεκόμενου σκάφους μέχρις ότου εκπληρωθούν οι διατυπώσεις και να επιβάλουν την ποινή που προβλέπεται από τους εφαρμοστέους νόμους και κανονισμούς των ΟΠΜ. Η Ευρωπαϊκή Επιτροπή ενημερώνεται σχετικά.

8. Μετά το πέρας κάθε επιθεώρησης, χορηγείται πιστοποιητικό στον πλοίαρχο του σκάφους.

9. Οι ΟΠΜ εξασφαλίζουν ότι το προσωπικό που εμπλέκεται άμεσα στην επιθεώρηση των αλιευτικών σκαφών που καλύπτονται από την παρούσα συμφωνία διαθέτει τα απαραίτητα προσόντα για την διεξαγωγή ελέγχου της αλιείας και είναι εξοικειωμένο με τον οικείο τύπο αλιείας. Κατά τη διάρκεια της επιθεώρησης επί του σκάφους, των αλιευτικών σκαφών που καλύπτονται από την παρούσα συμφωνία, οι επιθεωρητές αλιείας των ΟΠΜ αντιμετωπίζουν το πλήρωμα, το σκάφος και το φορτίο του με πλήρη σεβασμό ως προς τις διεθνείς διατάξεις που προβλέπονται στις διαδικασίες επιβίβασης και επιθεώρησης της WCPFC.

Τμήμα 6Διαδικασία κράτησης

1. Κράτηση αλιευτικών σκαφών

α) Ο Εκτελεστικός Διευθυντής ενημερώνει την Αντιπροσωπεία, εντός 24 ωρών, για κάθε κράτηση και κύρωση που έχει επιβληθεί σε σκάφη της Ευρωπαϊκής Ένωσης στην ΑΟΖ των ΟΠΜ.

β) Η Αντιπροσωπεία λαμβάνει ταυτόχρονα συνοπτική έκθεση για τις περιστάσεις και τους λόγους που οδήγησαν στην εν λόγω κράτηση.

2. Έκθεση κράτησης

α) Ο πλοίαρχος του σκάφους οφείλει, μετά τη σύνταξη έκθεσης από τον επιθεωρητή, να υπογράψει το έγγραφο αυτό.

β) Η υπογραφή αυτή δεν θίγει τα δικαιώματα και τα ένδικα μέσα που μπορεί να επικαλεστεί ο πλοίαρχος κατά της παράβασης η οποία του προσάπτεται.

γ) Ο πλοίαρχος οφείλει να οδηγήσει το σκάφος του στο λιμάνι που υποδεικνύει ο επιθεωρητής. Σε περίπτωση παράβασης ήσσονος σημασίας, ο Εκτελεστικός Διευθυντής μπορεί να επιτρέψει στο υπό κράτηση σκάφος να συνεχίσει τις αλιευτικές του δραστηριότητες.

3. Συνάντηση συνδιαλλαγής σε περίπτωση κράτησης

α) Η Αντιπροσωπεία και ο Εκτελεστικός Διευθυντής, με την ενδεχόμενη συμμετοχή εκπροσώπου των ενδιαφερόμενων κρατών μελών σημαίας, πραγματοποιούν συνάντηση συνδιαλλαγής εντός μίας εργάσιμης ημέρας από τη λήψη των προαναφερόμενων πληροφοριών, πριν εξετασθεί το ενδεχόμενο λήψης μέτρων κατά του πλοιάρχου ή του πληρώματος του σκάφους ή μέτρων κατά του φορτίου και του εξοπλισμού του σκάφους, πλην αυτών που αποσκοπούν στη συντήρηση των αποδείξεων για την εικαζόμενη παράβαση.

β) Κατά τη συνάντηση αυτή, τα μέρη ανταλλάσσουν κάθε έγγραφο ή κάθε χρήσιμη πληροφορία που ενδέχεται να βοηθήσει στην αποσαφήνιση των περιστάσεων υπό τις οποίες συνέβησαν τα γεγονότα. Ο εφοπλιστής ή ο αντιπρόσωπός του ενημερώνεται για το αποτέλεσμα της συνάντησης, καθώς και για όλα τα μέτρα που συνεπάγεται η κράτηση.

4. Διακανονισμός της κράτησης

α) Πριν από κάθε δικαστική διαδικασία, επιζητείται ο διακανονισμός της εικαζόμενης παράβασης με συμβιβασμό. Η διαδικασία αυτή περατώνεται το αργότερο τέσσερις (4) εργάσιμες ημέρες μετά την κράτηση.

β) Σε περίπτωση συμβιβασμού, το ποσό του προστίμου που επιβάλλεται προσδιορίζεται σύμφωνα με τη νομοθεσία και τους κανονισμούς των ΟΠΜ.

γ) Στην περίπτωση που η υπόθεση δεν κατέστη δυνατόν να διακανονιστεί με συμβιβασμό και ασκείται δίωξη ενώπιον αρμόδιου δικαστικού οργάνου, ο εφοπλιστής καταθέτει στον λογαριασμό που αναφέρεται στο κεφάλαιο I τμήμα 1 παράγραφος 8 του παρόντος παραρτήματος τραπεζική εγγύηση, η οποία καθορίζεται λαμβάνοντας υπόψη τα έξοδα που προκαλούνται από την κράτηση καθώς και το ύψος των προστίμων και των επανορθώσεων στις οποίες υπόκεινται οι υπεύθυνοι της παράβασης.

δ) Η τραπεζική εγγύηση είναι αμετάκλητη έως την ολοκλήρωση της δικαστικής διαδικασίας. Αποδεσμεύεται μόλις ολοκληρωθεί η διαδικασία χωρίς καταδικαστική απόφαση. Ομοίως, σε περίπτωση καταδίκης σε πρόστιμο χαμηλότερο από την κατατεθείσα εγγύηση, το υπόλοιπο αποδεσμεύεται από το αρμόδιο δικαστικό όργανο που είναι επιφορτισμένο με τη δικαστική διαδικασία.

ε) Το πλοίο λαμβάνει άδεια απόπλου και το πλήρωμά του λαμβάνει την άδεια να εγκαταλείψει τον λιμένα:

(1) αμέσως μετά την εκπλήρωση των υποχρεώσεων που απορρέουν από τη διαδικασία συμβιβασμού· ή

(2) αμέσως μετά την κατάθεση της τραπεζικής εγγύησης που αναφέρεται στην παράγραφο 4 στοιχείο γ) και την αποδοχή της από το αρμόδιο δικαστικό όργανο, έως ότου ολοκληρωθεί η δικαστική διαδικασία.

Κεφάλαιο VI

Περιβαλλοντική ευθύνη

1. Τα σκάφη της Ευρωπαϊκής Ένωσης αναγνωρίζουν την ανάγκη διαφύλαξης των ευπαθών (θαλάσσιων) περιβαλλοντικών συνθηκών που επικρατούν στις λιμνοθάλασσες και τις ατόλλες των ΟΠΜ και τα σκάφη της Ευρωπαϊκής Ένωσης δεν απορρίπτουν καμία ουσία που ενδέχεται να προκαλέσει βλάβη ή υποβάθμιση της ποιότητας των θαλάσσιων πόρων.

2. Όταν πραγματοποιείται ανεφοδιασμός σε καύσιμα, ή οιαδήποτε μεταφορά προϊόντος που περιλαμβάνεται στον Διεθνή Ναυτικό Κώδικα Επικίνδυνων Εμπορευμάτων (IMDG) στη διάρκεια αλιευτικής εξόρμησης στην ΑΟΖ των ΟΠΜ, τα σκάφη της Ευρωπαϊκής Ένωσης υποχρεούνται να αναφέρουν τη δραστηριότητα αυτή σύμφωνα με το υπόδειγμα του προσαρτήματος 3 μέρος 5.

Κεφάλαιο VII

Ναυτολόγηση

1. Κάθε σκάφος της Ευρωπαϊκής Ένωσης που αλιεύει στο πλαίσιο της συμφωνίας υποχρεούται να ναυτολογήσει τουλάχιστον ένα (1) ναυτικό των ΟΠΜ ως μέλος του πληρώματος.

2. Οι εφοπλιστές επιλέγουν ελεύθερα τους ναυτικούς που θα ναυτολογήσουν στα σκάφη τους μεταξύ όσων περιλαμβάνονται σε κατάλογο που υποβάλλεται από τον Εκτελεστικό Διευθυντή.

3. Ο εφοπλιστής ή ο αντιπρόσωπός του κοινοποιεί στον Εκτελεστικό Διευθυντή τα ονόματα των ναυτικών των ΟΠΜ που ναυτολογήθηκαν στο συγκεκριμένο σκάφος, αναφέροντας τα στοιχεία εγγραφής τους στο ναυτολόγιο.

4. Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται στα σκάφη της Ευρωπαϊκής Ένωσης. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.

5. Οι συμβάσεις απασχόλησης των ναυτικών των ΟΠΜ, αντίγραφο των οποίων παραδίδεται στους υπογράφοντες, συνάπτονται μεταξύ των αντιπροσώπων των εφοπλιστών και των ναυτικών ή/και των συνδικάτων τους ή των εκπροσώπων αυτών σε συνεργασία με τον Εκτελεστικό Διευθυντή. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, συμπεριλαμβανομένης ασφάλισης ζωής, ασθενείας και ατυχήματος.

6. Ο μισθός των ναυτικών των ΟΠΜ βαρύνει τους εφοπλιστές. Πρέπει να καθορίζεται, πριν την έκδοση των αδειών αλιείας, με κοινή συμφωνία μεταξύ των εφοπλιστών ή των αντιπροσώπων τους και του Εκτελεστικού Διευθυντή. Εντούτοις, οι αποδοχές των ναυτικών των ΟΠΜ δεν μπορούν να είναι κατώτερες από εκείνες που εφαρμόζονται στα πληρώματα των ΟΠΜ και πάντως όχι κατώτερες από τους κανόνες της ΔΟΕ.

7. Κάθε ναυτικός που προσλαμβάνεται από σκάφη της Ευρωπαϊκής Ένωσης πρέπει να παρουσιάζεται στον πλοίαρχο του συγκεκριμένου σκάφους την παραμονή της ημέρας που προτείνεται για την επιβίβασή του. Εάν ο ναυτικός δεν παρουσιαστεί την ημέρα και ώρα που προβλέπονται για την επιβίβασή του, ο εφοπλιστής απαλλάσσεται αυτόματα από την υποχρέωσή του να ναυτολογήσει τον εν λόγω ναυτικό.

Κεφάλαιο VIII

Ευθύνη διαχειριστών

1. Ο διαχειριστής μεριμνά, ώστε τα σκάφη του να είναι αξιόπλοα και να φέρουν επαρκή μέσα διάσωσης και επιβίωσης για όλους τους επιβάτες και τα μέλη του πληρώματος.

2. Για την προστασία των ΟΠΜ, των Πολιτειών τους, των πολιτών και κατοίκων τους, ο διαχειριστής διατηρεί κατάλληλη και πλήρη ασφαλιστική κάλυψη του σκάφους του μέσω διεθνώς αναγνωρισμένου ασφαλιστικού φορέα αποδεκτού από την NORMA των ΟΠΜ, για τις ΑΟΖ των ΟΠΜ, συμπεριλαμβανομένων των περιοχών εντός των λιμνοθαλασσών και ατολλών, τα χωρικά ύδατα και τους υφάλους, κάλυψη η οποία αποδεικνύεται από το Πιστοποιητικό Ασφάλισης που αναφέρεται στο κεφάλαιο I τμήμα 1 παράγραφος 7 στοιχείο στ) του παρόντος παραρτήματος.

3. Εάν σκάφος της Ευρωπαϊκής Ένωσης εμπλακεί σε θαλάσσιο ατύχημα ή συμβάν στην ΑΟΖ των ΟΠΜ (συμπεριλαμβανομένων των εσωτερικών υδάτων και των χωρικών υδάτων), το οποίο επιφέρει βλάβη του περιβάλλοντος, περιουσιακή ζημία ή σωματική βλάβη οποιουδήποτε προσώπου, το σκάφος και ο διαχειριστής του ενημερώνουν αμέσως τη NORMA των ΟΠΜ και τον Υπουργό Μεταφορών, Επικοινωνιών και Υποδομής των ΟΠΜ.

Προσαρτήματα

1. Έντυπα αίτησης για την έκδοση άδειας αλιείας

α. Αίτηση καταχώρησης και έκδοσης άδειας αλιείας

β. Αίτηση ανανέωσης άδειας

2. Έντυπα δήλωσης αλιευμάτων

α. Φύλλο ημερολογίου γρι-γρι

β. Φύλλο ημερολογίου αλιείας με παραγάδι

3. Λεπτομέρειες αναφορών

4. Κατάλογος καθορισμένων λιμένων στις ΟΠΜ

[pic] Προσάρτημα 1α

ΑΙΤΗΣΗ ΚΑΤΑΧΩΡΗΣΗΣ & ΕΚΔΟΣΗΣ ΑΔΕΙΑΣ

ΓΙΑ ΑΛΛΟΔΑΠΑ ΑΛΙΕΥΤΙΚΑ ΣΚΑΦΗ

National Oceanic Resource Management Authority |

P.O. Box PS122 | Αριθ. τηλ.: | (691) 320-2700/5181 |

Palikir, Pohnpei FM 96941 | Τηλεομοιοτυπία: | (691) 320-2383 |

Federated States of Micronesia | Ηλ-ταχυδρομείο: | norma@mail.fm |

ΟΔΗΓΙΕΣ: |

Ο αιτών ΟΦΕΙΛΕΙ να υπογράψει και να χρονολογήσει την αίτηση· διαφορετικά δεν είναι έγκυρη. |

Η διεύθυνση πρέπει να είναι η πλήρης ταχυδρομική διεύθυνση. |

Σημειώσατε ευκρινώς X κατά περίπτωση. |

Όλες οι μονάδες είναι του Διεθνούς Συστήματος· προσδιορίσατε μονάδες σε περίπτωση χρήσης άλλων συστημάτων. |

Επισυνάψτε στην παρούσα αίτηση πρόσφατη έγχρωμη πλευρική φωτογραφία του σκάφους διαστάσεων 6 X 8 ιντσών, η οποία να εμφανίζει το όνομα του σκάφους και τον αριθμό νηολογίου. |

Επισυνάψτε αντίγραφο πιστοποιητικών του περιφερειακού νηολογίου του Forum Fisheries Agency (FFA) και του Συστήματος Παρακολούθησης Σκαφών (VMS). |

Εάν το σκάφος αυτό έχει καταχωρηθεί κατά το παρελθόν, προσδιορίσατε: | Περιφερειακές απαιτήσεις: |

Παλαιό όνομα σκάφους | Αριθ. νηολογίου FFA |

Παλαιός αριθμός νηολογίου | Αριθ. καταχώρησης VMS FFA |

Παλαιό διεθνές διακριτικό κλήσεως ασυρμάτου | Τύπος ALC |

Στοιχεία αναγνώρισης σκάφους: |

Όνομα σκάφους |

Τύπος σκάφους: (Επιλέξτε ανάλογα) |

Μονό γρι-γρι | Πλοίο-ψυγείο/μεταφοράς ιχθύων | Σκάφος έρευνας |

Παραγαδιάρικο | Σκάφος ανεφοδιασμού | Λοιπά |

Καλάμια και πετονιές | Ομαδικό γρι-γρι | Να προσδιοριστεί: |

Χώρα νηολογίου | Αριθμός Χώρας νηολογίου |

Διεθνές διακριτικό κλήσεως ασυρμάτου |

Εφοπλιστής: | Διαχειριστής/ναυλωτής σκάφους: |

Όνομα | Όνομα |

Διεύθυνση | Διεύθυνση |

Πλοίαρχος σκάφους: | Υπεύθυνος αλιείας: |

Όνομα | Όνομα |

Διεύθυνση | Διεύθυνση |

Βάση(εις) επιχειρήσεων: | Στοιχεία άδειας | Επιλέξτε ανάλογα τη διάρκεια της άδειας και προσδιορίστε την προτιμώμενη ημερομηνία έναρξης ισχύος. |

Λιμένας 1/Χώρα | 1 έτος | __________________________ |

Λιμένας 2/Χώρα | 6 μήνες | __________________________ |

Λιμένας 3/Χώρα | 3 μήνες | ___________________ |

Σημαία/Κράτος επιτρεπόμενης αλιευτικής ζώνης | Άλλη (προσδιορίστε): | ___________________ |

Προδιαγραφές σκάφους: |

Υλικό σκάφους: | Χάλυβας ( | Ξυλεία ( | FRP ( | Σε περίπτωση άλλου τύπου, προσδιορίστε |

Έτος ναυπήγησης | Ολική χωρητικότητα: |

Τόπος ναυπήγησης | Ολικό μήκος |

Αριθ. μελών πληρώματος | Ισχύς κύριας(ων) μηχανής(ών) (Προσδιορίσατε μονάδες μέτρησης) | Χωρητικότητα δεξαμενών καυσίμων (χιλιόλιτρα) |

Ημερήσια ικανότητα κατάψυξης (περισσότερες της μιας, κατά περίπτωση):

Μέθοδος Χωρητικότητα Θερμοκρασία (c)

Μετρικοί τόνοι / ημέρα

Άλμη (NaCl) BR ( ____________________________ ________________

Άλμη (CaCl) CB ( ____________________________ ________________

Αέρας (εκτοξευόμενος με πίεση) BF ( ____________________________ ________________

Αέρας (ψυκτικά στοιχεία) RC ( ____________________________ ________________

Προσδιορίσατε σε περίπτωση χρήση άλλης μεθόδου: ____________________________ ________________

Χωρητικότητα αποθήκευσης (περισσότερες της μιας, κατά περίπτωση):

Μέθοδος Χωρητικότητα Θερμοκρασία (c)

Κυβικά μέτρα

Πάγος IC ( ____________________________ ________________

Ψυχόμενο θαλάσσιο νερό RW ( ____________________________ ________________

Άλμη (NaCl) BR ( ____________________________ ________________

Άλμη (CaCl) CB ( ____________________________ ________________

Αέρας (ψυκτικά στοιχεία) RC (

Προσδιορίσατε σε περίπτωση χρήση άλλης μεθόδου: ____________________________ ________________

Συμπληρώσατε ένα από τα A, B, Γ ή Δ κατωτέρω, ανάλογα με την περίπτωση.

Α. Για τα σκάφη γρι-γρι :

Αριθ. νηολογίου ελικοπτέρου _________________________________ Καθαρό μήκος (μέτρα) ________________

Τύπος ελικοπτέρου___________________________________ Καθαρό βάθος (μέτρα) ________________

Σκάφη υποστήριξης:

Όνομα 1 ___________________________________________ Τύπος 1_________________________

Όνομα 2 ___________________________________________ Τύπος 2_________________________

Όνομα 3 ___________________________________________ Τύπος 3_________________________

Β. Για σκάφη με καλάμια και πετονιές :

Αριθμός αυτόματων καλαμιών (0 εάν δεν υπάρχουν) __________

Αποθήκευση δολώματος (περισσότερες της μιας, κατά περίπτωση)

Μέθοδος κυκλοφορίας Χωρητικότητα

(σημειώσατε X κατά περίπτωση) (Κυβικά μέτρα)

Φυσική NN ( ____________________________

Κυκλοφορία CR ( ____________________________

Υπό ψύξη RC ( ____________________________

Γ. Για παραγαδιάρικα σκάφη :

Μέσος αριθ. καλαθιών___________________________ Μήκος κύριας πετονιάς (μάνας) km ______________

Μέσος αριθ. αγκιστριών ανά καλάθι____________________

Υλικό κύριας πετονιάς (μάνας) __________________________________

Δ. Για σκάφη υποστήριξης :

Δραστηριότητες (περισσότερες της μιας, κατά περίπτωση)

Πλοίο μεταφοράς-ψυγείο ( Σκάφος αναζήτησης (

Σκάφος αγκυροβόλησης ( Εφοδίων/Μητρικό (

Σε περίπτωση άλλου τύπου, προσδιορίσατε _________________________________________

Υποστηριζόμενο(α) αλιευτικό(ά) σκάφος(η) ________________________________________________________________________

________________________________________________________________________

Δηλώνω ότι οι ανωτέρω πληροφορίες είναι αληθείς και πλήρεις. Γνωρίζω ότι πρέπει να αναφέρω αμέσως οποιαδήποτε μεταβολή των ανωτέρω πληροφοριών και γνωρίζω επίσης ότι τυχόν παράλειψη των ανωτέρω μπορεί να επηρεάσει τη θέση του σκάφους μου στο Περιφερειακό Νηολόγιο FFA. Η παρούσα αίτηση υποβάλλεται σύμφωνα με:

Όνομα της συμφωνίας ή/και βασική συμφωνία | Ημερομηνία εφαρμογής της συμφωνίας |

Αιτών:

Να δηλωθεί εάν πρόκειται για εφοπλιστή, ναυλωτή ή αντιπρόσωπο _________________________________

Ονοματεπώνυμο του αιτούντος: | Αριθ. τηλ.: |

Διεύθυνση: | Τηλεομοιοτυπία: |

Ηλ-ταχυδρομείο: |

Υπογραφή | Ημερομηνία |

Προσάρτημα 1β

[pic]

ΑΙΤΗΣΗ ΑΝΑΝΕΩΣΗΣ ΑΔΕΙΑΣ

ΓΙΑ ΑΛΛΟΔΑΠΑ ΑΛΙΕΥΤΙΚΑ ΣΚΑΦΗ

National Oceanic Resource Management Authority |

P.O. Box PS122 | Αριθ. τηλ.: | (691) 320-2700/5181 |

Palikir, Pohnpei FM 96941 | Τηλεομοιοτυπία: | (691) 320-2383 |

Federated States of Micronesia | Ηλ-ταχυδρομείο: | norma@mail.fm |

ΟΔΗΓΙΕΣ: |

Το παρόν έντυπο αίτησης αφορά ΜΟΝΟ τα σκάφη που ανανεώνουν την άδεια αλιείας τους βάσει της ίδιας συμφωνίας αλιευτικής πρόσβασης, υπό την οποία είχε εκδοθεί η πρώτη τους άδεια (ή οι προηγούμενες άδειες). |

Ο αιτών ΟΦΕΙΛΕΙ να υπογράψει και να χρονολογήσει την αίτηση· διαφορετικά δεν είναι έγκυρη. |

Η διεύθυνση πρέπει να είναι η πλήρης ταχυδρομική διεύθυνση |

Σημειώσατε ευκρινώς X κατά περίπτωση. |

Περιφερειακές απαιτήσεις: |

Αριθ. νηολογίου FFA |

Αριθμός καταχώρησης VMS FFA |

Στοιχεία σκάφους: |

Όνομα σκάφους | Αριθ. προηγούμενης αδείας |

Χώρα νηολογίου (σημαίας) |

Αριθμός νηολογίου χώρας σημαίας | Διεθνές διακριτικό κλήσεως ασυρμάτου |

Τύπος σκάφους (εργαλεία): |

Μονό γρι-γρι | Πλοίο-ψυγείο/μεταφοράς ιχθύων | Σκάφος έρευνας |

Παραγαδιάρικο | Σκάφος ανεφοδιασμού | Λοιπά (προσδιορίστε) | ____________ |

Καλάμια και πετονιές | Ομαδικό γρι-γρι |

Στοιχεία άδειας: | Επιλέξτε ανάλογα τη διάρκεια της άδειας και προσδιορίστε την προτιμώμενη ημερομηνία έναρξης ισχύος. |

1 έτος | 6 μήνες | 3 μήνες |

Ημερομηνία έναρξης ισχύος άδειας |

Αιτούμαι την ανανέωση της άδειας του ανωτέρω αλιευτικού σκάφους από την Εθνική Αρχή Διαχείρισης Πόρων του Ωκεανού (NORMA) των Ομόσπονδων Πολιτειών της Μικρονησίας.

Δηλώνω ότι οι ανωτέρω πληροφορίες είναι αληθείς και πλήρεις. Γνωρίζω ότι πρέπει να αναφέρω αμέσως οποιαδήποτε μεταβολή των ανωτέρω πληροφοριών και γνωρίζω επίσης ότι τυχόν παράλειψη των ανωτέρω μπορεί να επηρεάσει την εγκυρότητα της άδειας αλιείας και τη θέση του σκάφους μου στο Περιφερειακό Νηολόγιο FFA. Η παρούσα αίτηση υποβάλλεται σύμφωνα με:

Όνομα της συμφωνίας ή/και βασική συμφωνία | Ημερομηνία εφαρμογής της συμφωνίας |

Αιτών:

Να δηλωθεί εάν πρόκειται για εφοπλιστή, ναυλωτή ή αντιπρόσωπο _________________________________

ΟνομασίαΌνομα αιτούντος: | Αριθ. τηλ.: |

Διεύθυνση: | Τηλεομοιοτυπία: |

Ηλ-ταχυδρομείο: |

Υπογραφή | Ημερομηνία |

[pic]

[pic]

[pic]

[pic]Προσάρτημα 3

Λεπτομέρειες αναφορών

Αναφορά προς τη NORMA

Τηλεομοιοτυπία: (691) 320-2383, διεύθυνση ηλεκτρονικού ταχυδρομείου: norma@mail.fm

1. Αναφορά εισόδου στην ΑΟΖ των ΟΠΜ

24 ώρες πριν από την είσοδο στην ΑΟΖ των ΟΠΜ

α) | Κωδικός αναφοράς | ZENT |

β) | Όνομα του σκάφους |

γ) | Αριθμός αδείας |

δ) | Ημερομηνία εισόδου (ηη.μμ.εε) |

ε) | Ώρα εισόδου (GMT) |

στ) | Στίγμα εισόδου |

ζ) | Σύνολο αλιευμάτων επί του σκάφους |

(i) Για τα γρι-γρι, να δίνονται τα αλιεύματα κατά βάρος και ανά είδος: |

ΠΑΛΑΜΙΔΑ | (SKJ)____. ___(mt) |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΛΟΙΠΑ | (OTH)____. ___(mt) |

(ii) Για τα παραγαδιάρικα, να δίνονται τα αλιεύματα κατά αριθμό και ανά είδος: |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΜΕΓΑΛΟΦΘΑΛΜΟΣ ΤΟΝΟΣ | (BET)____. ___(mt) |

ΜΑΚΡΥΠΤΕΡΟΣ ΤΟΝΟΣ | (ALB)____. ___(mt) |

ΚΑΡΧΑΡΙΑΣ | (SHK)____.___(mt) |

ΛΟΙΠΑ | (OTH)____.___(mt) |

πχ. ZENT/ COSMOS/F031-EUCPS-00000-01/10-5-04/0635Z/1230N· 150E/SKJ: 200·YFT: 90· OTH: 50 |

2. Αναφορά αναχώρησης από την ΑΟΖ των ΟΠΜ

Αμέσως μετά την αναχώρηση από τα όρια αλιείας:

α) | Κωδικός αναφοράς | ZDEP |

β) | Όνομα του σκάφους |

γ) | Αριθμός αδείας |

δ) | Ημερομηνία αναχώρησης (ηη.μμ.εε) |

ε) | Ώρα αναχώρησης (GMT) |

στ) | Στίγμα αναχώρησης |

ζ) | Σύνολο αλιευμάτων επί του σκάφους |

(i) Για τα γρι-γρι, να δίνονται τα αλιεύματα κατά βάρος και ανά είδος: |

ΠΑΛΑΜΙΔΑ | (SKJ)____. ___(mt) |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΛΟΙΠΑ | (OTH)____. ___(mt) |

(ii) Για τα παραγαδιάρικα, να δίνονται τα αλιεύματα κατά αριθμό και ανά είδος: |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΜΕΓΑΛΟΦΘΑΛΜΟΣ ΤΟΝΟΣ | (BET)____. ___(mt) |

ΜΑΚΡΥΠΤΕΡΟΣ ΤΟΝΟΣ | (ALB)____. ___(mt) |

ΚΑΡΧΑΡΙΑΣ | (SHK)____.___(mt) |

η) | Σύνολο αλιευμάτων στην ΑΟΖ των ΟΠΜ κατά βάρος ή αριθμό (ανάλογα με την περίπτωση) ανά είδος (όπως αλιεύματα επί του σκάφους) |

θ) | Σύνολο ημερών αλιείας |

πχ. ZDEP/ COSMOS/F031-EUCPS-00000-01/20-5-04/0635Z/1300N· 145E/SKJ: 300·YFT: 130· OTH: 80/FSMEEZ· SKJ: 100·YFT: 40·OTH: 30/10 |

3. Εβδομαδιαία αναφορά στίγματος και αλιευμάτων κατά τον χρόνο που βρίσκεται το σκάφος εντός της ΑΟΖ των ΟΠΜ

Κάθε Τετάρτη το μεσημέρι ενώ το σκάφος βρίσκεται εντός των ορίων αλιείας μετά την αναφορά εισόδου ή την τελευταία εβδομαδιαία αναφορά στην ΑΟΖ των ΟΠΜ.

α) | Κωδικός αναφοράς | WPCR |

β) | Όνομα του σκάφους |

γ) | Αριθμός αδείας |

δ) | Ημερομηνία εβδομαδιαίας αναφοράς στίγματος (ηη.μμ.εε) |

ε) | Στίγμα WPCR |

στ) | Αλιεύματα από την τελευταία αναφορά |

(i) Για τα γρι-γρι, να δίνονται τα αλιεύματα κατά βάρος και ανά είδος: |

ΠΑΛΑΜΙΔΑ | (SKJ)____. ___(mt) |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΛΟΙΠΑ | (OTH)____. ___(mt) |

(ii) Για τα παραγαδιάρικα, να δίνονται τα αλιεύματα κατά αριθμό και ανά είδος: |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΜΕΓΑΛΟΦΘΑΛΜΟΣ ΤΟΝΟΣ | (BET)____. ___(mt) |

ΜΑΚΡΥΠΤΕΡΟΣ ΤΟΝΟΣ | (ALB)____. ___(mt) |

ΚΑΡΧΑΡΙΑΣ | (SHK)____.___(mt) |

ΛΟΙΠΑ | (OTH)____.___(mt) |

ζ) | Αριθμός ημερών αλιείας στη διάρκεια της εβδομάδας |

πχ. WPCR/COSMOC/F031-EUCPS-00000-01/12-5-04/0530N· 14819E/SKJ: 200·YFT: 90·OTH: 50/10 |

4. Αναχώρηση από λιμάνι

Αμέσως μετά τον απόπλου.

α) | Κωδικός αναφοράς | PDEP |

β) | Όνομα του σκάφους |

γ) | Αριθμός αδείας |

δ) | Ημερομηνία αναχώρησης (ηη.μμ.εε) |

ε) | Ώρα αναχώρησης (GMT) |

στ) | Λιμάνι αναχώρησης |

ζ) | Σύνολο αλιευμάτων επί του σκάφους |

(i) Για τα γρι-γρι, να δίνονται τα αλιεύματα κατά βάρος και ανά είδος: |

ΠΑΛΑΜΙΔΑ | (SKJ)____. ___(mt) |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΛΟΙΠΑ | (OTH)____. ___(mt) |

(ii) Για τα παραγαδιάρικα, να δίνονται τα αλιεύματα κατά αριθμό και ανά είδος: |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΜΕΓΑΛΟΦΘΑΛΜΟΣ ΤΟΝΟΣ | (BET)____. ___(mt) |

ΜΑΚΡΥΠΤΕΡΟΣ ΤΟΝΟΣ | (ALB)____. ___(mt) |

ΚΑΡΧΑΡΙΑΣ | (SHK)____.___(mt) |

ΛΟΙΠΑ | (OTH)____.___(mt) |

η) | Επόμενος προορισμός | Pohnpei |

πχ. PDEP/ COSMOS/F031-EUCPS-00000-01/23-5-04/0635Z/Pohnpei/SKJ:0· YFT:0· OTH:0 |

5. Αναφορά δραστηριότητας ανεφοδιασμού καυσίμων

Αμέσως μετά τον ανεφοδιασμό καυσίμων από δεξαμενόπλοιο που διαθέτει άδεια.

α) | Κωδικός αναφοράς | BUNK |

β) | Όνομα του σκάφους | COSMOS |

γ) | Αριθμός αδείας | F031-EUCPS-0000-01 |

δ) | Ημερομηνία και ώρα έναρξης ανεφοδιασμού σε καύσιμα (GMT) ΗΗ-ΜM-ΕΕ: ωωλλ |

ε) | Στίγμα έναρξης ανεφοδιασμού σε καύσιμα |

στ) | Ποσότητα παραληφθέντων καυσίμων σε χιλιόλιτρα |

ζ) | Ημερομηνία και ώρα λήξης ανεφοδιασμού σε καύσιμα (GMT) |

η) | Στίγμα λήξης ανεφοδιασμού σε καύσιμα |

θ) | Όνομα δεξαμενοπλοίου | KIM |

πχ. BUNK/ COSMOS/F031-EUCPS-00000-01/10-5-04/0635Z/1230N· 150E/160/10-5-04/1130N· 145E/KIM |

6. Αναφορά δραστηριότητας μεταφόρτωσης

Αμέσως μετά τη μεταφόρτωση σε επιτρεπόμενο λιμάνι στις ΟΠΜ προς σκάφος μεταφοράς που διαθέτει άδεια.

α) | Κωδικός αναφοράς | PNOT |

β) | Όνομα του σκάφους | COSMOS |

γ) | Αριθμός αδείας | F031-EUCPS-0000-01 |

δ) | Ημερομηνία εκφόρτωσης (ΗΗ-MM-ΕΕ) |

ε) | Λιμάνι εκφόρτωσης |

στ) | Μεταφορτωθέντα αλιεύματα |

(i) Για τα γρι-γρι, να δίνονται τα αλιεύματα κατά βάρος και ανά είδος: |

ΠΑΛΑΜΙΔΑ | (SKJ)____. ___(mt) |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΛΟΙΠΑ | (OTH)____. ___(mt) |

(ii) Για τα παραγαδιάρικα, να δίνονται τα αλιεύματα κατά αριθμό και ανά είδος: |

ΚΙΤΡΙΝΟΠΤΕΡΟΣ ΤΟΝΟΣ | (YFT)____. ___(mt) |

ΜΕΓΑΛΟΦΘΑΛΜΟΣ ΤΟΝΟΣ | (BET)____. ___(mt) |

ΜΑΚΡΥΠΤΕΡΟΣ ΤΟΝΟΣ | (ALB)____. ___(mt) |

ΚΑΡΧΑΡΙΑΣ | (SHK)____.___(mt) |

ΛΟΙΠΑ | (OTH)____.___(mt) |

ζ) | Όνομα πλοίου μεταφοράς | KIN |

η) | Προορισμός αλιευμάτων | ΙΑΠΩΝΙΑ |

πχ. PNOT/ COSMOS/F031-EUCPS-00000-01/10-5-04/PAGO PAGO/SKJ: 200·YFT: 90· OTH: 50/KIN/JP |

Προσάρτημα 4

Καθορισμένοι λιμένες

1. Tomil Harbor στην Πολιτεία Yap

2. Weno Anchorage στην Πολιτεία Chuuk

3. Mesenieng Harbour στην Πολιτεία Pohnpei

4. Okat Harbour στην Πολιτεία Kosrae

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ

ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Ονομασία της πρότασης/πρωτοβουλίας

Πρόταση απόφασης του Συμβουλίου σχετικά με τη σύναψη του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Κοινότητας και των Ομόσπονδων Πολιτειών της Μικρονησίας.

Σχετικός(-οί) τομέας(-είς) πολιτικής στη διάρθρωση ΔΒΔ/ΠΒΔ[6]

11. Θαλάσσια πολιτική και αλιεία

11.03. Διεθνής αλιεία και δίκαιο της θάλασσας

Χαρακτήρας της πρότασης/πρωτοβουλίας

X Η πρόταση/πρωτοβουλία αφορά την παράταση υφιστάμενης δράσης

Στόχοι

Ο(οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία

Στο πλαίσιο της αποκλειστικής της αρμοδιότητας στις διαπραγματεύσεις όσον αφορά διμερείς αλιευτικές συμφωνίες, η Επιτροπή διαπραγματεύεται, συνάπτει και εφαρμόζει τις συμφωνίες αλιευτικής σύμπραξης (ΣΑΣ) εξασφαλίζοντας, ταυτόχρονα, τον πολιτικό διάλογο μεταξύ των εταίρων στον τομέα της αλιευτικής πολιτικής στις οικείες τρίτες χώρες.

Η διαπραγμάτευση και η σύναψη αλιευτικών συμφωνιών με τρίτες χώρες ανταποκρίνονται στον γενικό στόχο της διατήρησης και προστασίας των παραδοσιακών αλιευτικών δραστηριοτήτων του στόλου της ΕΕ, συμπεριλαμβανομένου του στόλου υπερπόντιας αλιείας, και της ανάπτυξης σχέσεων σύμπραξης με σκοπό την ενίσχυση της αειφόρου εκμετάλλευσης των αλιευτικών πόρων εκτός των υδάτων της ΕΕ, λαμβανομένων παράλληλα υπόψη των περιβαλλοντικών, κοινωνικών και οικονομικών ζητημάτων.

Ειδικός(οί) στόχος(οι) και σχετική(ές) δραστηριότητα(ες) ΔΒΔ/ΠΒΔ

Ειδικός στόχος αριθ. 1[7] .

Η συμβολή στην αειφόρο αλιεία εκτός των κοινοτικών υδάτων, η διατήρηση της ευρωπαϊκής παρουσίας σε αλιευτικές δραστηριότητες που διεξάγονται σε απομακρυσμένες περιοχές και η προστασία του ευρωπαϊκού αλιευτικού κλάδου και των συμφερόντων των καταναλωτών μέσω της διαπραγμάτευσης και της σύναψης συμφωνιών αλιευτικής σύμπραξης (ΣΑΣ) με παράκτια κράτη (τρίτες χώρες) οι οποίες συνάδουν με άλλες ευρωπαϊκές πολιτικές.

Στην ειδική περίπτωση του νέου πρωτοκόλλου με τις Ομόσπονδες Πολιτείες της Μικρονησίας, το επίπεδο των αλιευμάτων για τον στόλο των θυνναλιευτικών της ΕΕ ορίστηκε σε ετήσια ποσότητα αναφοράς ύψους 8.000 τόνων/ετησίως. Το μοναδιαίο κόστος ορίστηκε στα 100 ευρώ/t, εκ των οποίων 65 ευρώ/t καταβάλλονται από τον προϋπολογισμό της ΕΕ και 35 ευρώ/t από τους επιχειρηματίες.

Σχετική(ές) δραστηριότητα(ες) ΔΒΔ/ΠΒΔ

Θαλάσσια πολιτική και αλιεία, Διεθνής αλιεία και δίκαιο της θάλασσας, Διεθνείς συμφωνίες στον τομέα της αλιείας (γραμμή προϋπολογισμού 11.0301)

Αναμενόμενο(α) αποτέλεσμα(τα) και αντίκτυπος

Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους στοχοθετημένους(ες) δικαιούχους/ομάδες.

1. Η σύναψη του νέου πρωτοκόλλου με τις ΟΠΜ συμβάλλει στη διατήρηση, για την περίοδο 2011-2015, του επιπέδου αλιευτικών δυνατοτήτων για τα σκάφη της ΕΕ στα ύδατα τρίτων χωρών, ειδικότερα για τον θυνναλιευτικό στόλο. Το παρόν πρωτόκολλο συμβάλλει στη διατήρηση της συνέχειας των αλιευτικών ζωνών στον Ειρηνικό Ωκεανό, οι οποίες καλύπτονται από όλες τις συμφωνίες.

2. Το πρωτόκολλο συμβάλλει επίσης στη χρηστή διαχείριση και διατήρηση των αλιευτικών πόρων, μέσω της στήριξης της τομεακής πολιτικής της χώρας-εταίρου.

Δείκτες αποτελεσμάτων και αντικτύπου

Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

Για την παρακολούθηση της εφαρμογής της συμφωνίας, θα χρησιμοποιηθούν στο πλαίσιο της ΔΒΔ οι ακόλουθοι δείκτες:

( Παρακολούθηση του ποσοστού χρησιμοποίησης των αλιευτικών δυνατοτήτων·

( Συλλογή και ανάλυση των δεδομένων για τα αλιεύματα και για την εμπορική αξία της συμφωνίας·

( Συμβολή στην απασχόληση και προστιθέμενη αξία στην ΕΕ·

( Συμβολή στη σταθεροποίηση της αγοράς της ΕΕ·

( Συμβολή στην επίτευξη των γενικών στόχων για μείωση της φτώχειας στις ΟΠΜ, συμπεριλαμβανομένης της συμβολής στην απασχόληση και στην ανάπτυξη των υποδομών, καθώς και της στήριξης του κρατικού προϋπολογισμού·

( Αριθμός τεχνικών συνεδριάσεων και συνεδριάσεων της μεικτής επιτροπής.

Αιτιολόγηση της πρότασης/πρωτοβουλίας

Βραχυπρόθεσμη ή μακροπρόθεσμη κάλυψη αναγκών

Η ανάγκη για αυτό το νέο πρωτόκολλο στη συμφωνία αλιευτικής σύμπραξης προκύπτει από την ανάγκη να επιτραπεί στα αλιευτικά σκάφη της ΕΕ να αποκτήσουν αλιευτικά δικαιώματα για σκάφη γρι-γρι και παραγαδιάρικα στην ΑΟΖ των ΟΠΜ, αποκλειστικά για τόνο και τονοειδή.

Τα κύρια στοιχεία του νέου πρωτοκόλλου είναι τα εξής:

- Αλιευτικές δυνατότητες: με βάση ετήσια ποσότητα αναφοράς 8.000 τόνους, οι αλιευτικές άδειες που θα χορηγηθούν σε 6 γρι-γρι και σε 12 παραγαδιάρικα θα κατανεμηθούν ως εξής:

• γρι-γρι: Ισπανία: 5, Γαλλία: 1

• παραγαδιάρικα σκάφη: Ισπανία: 12

- Ετήσια χρηματική αντιπαροχή: 559.000 ευρώ

- Προκαταβολές και τέλη που καταβάλλουν οι εφοπλιστές[8]:

• γρι-γρι: 35 ευρώ για τα γρι-γρι ανά τόνο που αλιεύεται στην ΑΟΖ των ΟΠΜ. Η ετήσια προκαταβολή καθορίζεται σε 15.000 ευρώ ανά θυνναλιευτικό γρι-γρι.

• παραγαδιάρικα σκάφη: 35 ευρώ για τα γρι-γρι ανά τόνο που αλιεύεται στην ΑΟΖ των ΟΠΜ. Η ετήσια προκαταβολή καθορίζεται σε 4.200 ευρώ ανά παραγαδιάρικο σκάφος.

Προστιθέμενη αξία της συμμετοχής της ΕΕ

Η προστιθέμενη αξία συνίσταται στην ύπαρξη ενός αποτελεσματικού και διαφανούς πλαισίου που να επιτρέπει στα αλιευτικά σκάφη της ΕΕ να αποκτήσουν αλιευτικά δικαιώματα για σκάφη γρι-γρι και παραγαδιάρικα στην ΑΟΖ των ΟΠΜ.

Εάν δεν υπήρχε το πλαίσιο αυτό, το οποίο δημιουργείται με την παρούσα πρόταση, οι αλιευτικές δραστηριότητες θα ασκούνταν με βάση άλλες μορφές (ιδιωτικών) συμφωνιών, για τις οποίες η αειφορία και η υπεύθυνη αλιεία δεν αποτελούν πάντοτε στόχους προτεραιότητας.

Δέσμευση της ΕΕ αποτελεί η συνέχιση της προώθησης της υπεύθυνης και αειφόρου αλιείας στα ύδατα τρίτων χωρών, συμπεριλαμβανομένης της περιοχής του Ειρηνικού Ωκεανού.

Διδάγματα από ανάλογες εμπειρίες του παρελθόντος

Πραγματοποιήθηκε εμπεριστατωμένη αξιολόγηση του πρωτοκόλλου 2007-2010, η οποία ολοκληρώθηκε τον Απρίλιο του 2010, με τη βοήθεια μιας κοινοπραξίας ανεξάρτητων συμβούλων, ώστε να καταστεί δυνατή η έναρξη διαπραγματεύσεων για τη σύναψη νέου πρωτοκόλλου.

Από την αξιολόγηση προέκυψαν τα ακόλουθα σημεία ενδιαφέροντος προκειμένου η ΕΕ να διατηρήσει τις σχέσεις της στον αλιευτικό τομέα με τις ΟΠΜ:

- Ανταποκρινόμενη στις ανάγκες των ευρωπαϊκών στόλων, η αλιευτική συμφωνία με τις ΟΠΜ συμβάλλει στη στήριξη της βιωσιμότητας του κλάδου αλιείας τόνου της ΕΕ στον Ειρηνικό Ωκεανό·

- Το πρωτόκολλο εκτιμάται ότι μπορεί να συμβάλει στη βιωσιμότητα των ευρωπαϊκών κλάδων, προσφέροντας στα σκάφη και στους εξαρτώμενους κλάδους της ΕΕ σταθερό νομικό περιβάλλον·

- Στην πράσινη βίβλο για την μεταρρύθμιση της κοινής αλιευτικής πολιτικής υπογραμμίζεται ότι η συνεργασία σε περιφερειακό επίπεδο πρέπει να αξιοποιείται ως μέσο επίτευξης της αειφορίας πέραν των υδάτων της ΕΕ·

- Αποτελεί μέρος της στρατηγικής της ΕΕ η ενίσχυση του πλαισίου των ΠΟΔΑ ως μέσο προώθησης της διακυβέρνησης στον τομέα της αλιείας.

Όσον αφορά τα συμφέροντα των ΟΠΜ στο πλαίσιο του πρωτοκόλλου, τα συμπεράσματα της αξιολόγησης ήταν τα εξής:

- Οι ΟΠΜ χρειάζονται συναλλαγματικά αποθέματα για να διατηρήσουν τη μακροοικονομική τους σταθερότητα. Το εγγυημένο εισόδημα από τη συμφωνία αλιευτικής σύμπραξης επί τουλάχιστον μια πενταετία θα καλύψει μέρος των αναγκών της χώρας·

- Το νέο πρωτόκολλο προβλέπεται ότι θα συμβάλει στην εξασφάλιση εθνικής χρηματοδότησης επί αρκετά χρόνια για τη διαμόρφωση πολιτικής που δεν υποστηρίζεται από ξένους χορηγούς·

Εκτός από την άμεση εμπορική αξία των αλιευμάτων για την τοπική μεταποιητική βιομηχανία, αναμένονται για τις ΟΠΜ τα εξής οφέλη:

- Απασχόληση εντοπίων ναυτικών στα σκάφη της ΕΕ,

- Συμβολή στον εφοδιασμό των αγορών της ΕΕ με αλιευτικά προϊόντα.

Συνοχή και δυνατότητα συνέργειας με άλλα συναφή μέσα

Η χρηματική αντιπαροχή η οποία καταβάλλεται στο πλαίσιο των συμφωνιών αλιευτικής σύμπραξης αποτελεί έσοδο για τον εθνικό προϋπολογισμό τρίτων χωρών. Προϋπόθεση, ωστόσο, για τη σύναψη και την παρακολούθηση των ΣΑΣ είναι η χρησιμοποίηση μέρους αυτών των χρηματικών αντιπαροχών για δράσεις στο πλαίσιο της τομεακής πολιτικής της χώρας. Οι εν λόγω οικονομικοί πόροι είναι συμβατοί με άλλους πόρους χρηματοδότησης από άλλους διεθνείς χορηγούς για την πραγματοποίηση σχεδίων και/ή των προγραμμάτων τα οποία υλοποιούνται σε εθνικό επίπεδο στον αλιευτικό τομέα. Άλλες δράσεις, ενδεχομένως συγχρηματοδοτούμενες από το ΕΤΑ, μπορεί επίσης να είναι συμβατές με εκείνες που εντοπίζονται στο πλαίσιο του ετήσιου και πολυετούς προγραμματισμού της τομεακής πολιτικής της χώρας.

Διάρκεια και δημοσιονομικός αντίκτυπος της δράσης

Χ Πρόταση/πρωτοβουλία περιορισμένης διάρκειας

- X Πρόταση/πρωτοβουλία η οποία τίθεται σε ισχύ από την έγκριση της απόφασης του Συμβουλίου όσον αφορά την υπογραφή του πρωτοκόλλου και την προσωρινή του εφαρμογή.

- X Δημοσιονομικός αντίκτυπος από το 2011 μέχρι το 2015

Προβλεπόμενη(-ες) μέθοδος(-οι) διαχείρισης[9]

Χ Κεντρική άμεση διαχείριση από την Επιτροπή

Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

Παρατηρήσεις

ΜΕΤΡΑ ΔΙΑΧΕΙΡΙΣΗΣ

Διατάξεις στον τομέα της παρακολούθησης και της υποβολής εκθέσεων

Να προσδιοριστούν η συχνότητα και οι όροι των διατάξεων αυτών.

Η Επιτροπή (ΓΔ Αλιείας, σε συνεργασία με την Αντιπροσωπεία της Ευρωπαϊκής Ένωσης στα Φίτζι) θα παρακολουθεί τακτικά την εφαρμογή του παρόντος πρωτοκόλλου, ιδίως όσον αφορά την αξιοποίηση από τους επιχειρηματίες και τα στοιχεία αλιευμάτων.

Επιπλέον, στο πρωτόκολλο προβλέπεται μια, τουλάχιστον, ετήσια συνεδρίαση της μεικτής επιτροπής, κατά τη διάρκεια της οποίας η Επιτροπή και τα κράτη μέλη συναντούν εκπροσώπους της τρίτης χώρας με αντικείμενο την εφαρμογή της συμφωνίας και του πρωτοκόλλου της.

Σύστημα διαχείρισης και ελέγχου

Κίνδυνος(οι) που έχει(ουν) επισημανθεί

Η εφαρμογή του πρωτοκόλλου ενέχει ορισμένους κινδύνους, όπως για παράδειγμα: τα κονδύλια που προορίζονται για τη χρηματοδότηση της τομεακής αλιευτικής πολιτικής να μην διατεθούν σύμφωνα με τις προβλέψεις (κακός προγραμματισμός).

Προβλεπόμενη(-ες) μέθοδος(-οι) ελέγχου

Για την αποφυγή των κινδύνων που αναφέρονται στο προηγούμενο σημείο, προβλέπεται διάλογος όσον αφορά τον προγραμματισμό και την εφαρμογή της τομεακής πολιτικής. Η από κοινού ανάλυση των αποτελεσμάτων που αναφέρεται στην παράγραφο 2.1 αποτελεί επίσης μέρος αυτών των μεθόδων ελέγχου.

Επιπλέον, το πρωτόκολλο προβλέπει ειδικές ρήτρες για την αναστολή του, υπό ορισμένες προϋποθέσεις και υπό δεδομένες συνθήκες.

Μέτρα πρόληψης περιπτώσεων απάτης και παρατυπίας

Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας.

Η χρήση της χρηματικής αντιπαροχής που καταβάλλει η ΕΕ στο πλαίσιο του πρωτοκόλλου ανήκει στην αποκλειστική αρμοδιότητα της ενδιαφερόμενης κυρίαρχης τρίτης χώρας.

Η Επιτροπή, ωστόσο, αναλαμβάνει την υποχρέωση να προσπαθήσει να καθιερώσει μόνιμο πολιτικό διάλογο και συνεργασία, ώστε να καταστεί δυνατή η βελτίωση της διαχείρισης του πρωτοκόλλου και να ενισχυθεί η συμβολή της ΕΕ στην αειφόρο διαχείριση των πόρων.

Εν πάση περιπτώσει, κάθε πληρωμή που πραγματοποιεί η Επιτροπή στο πλαίσιο συμφωνίας αλιευτικής σύμπραξης υπόκειται στους συνήθεις δημοσιονομικούς και χρηματοδοτικούς κανόνες και διαδικασίες της Επιτροπής. Αυτό επιτρέπει ιδίως την πλήρη ταυτοποίηση των τραπεζικών λογαριασμών των τρίτων χωρών στους οποίους κατατίθενται τα ποσά της χρηματικής αντιπαροχής.

ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Επηρεαζόμενος(-οι) τομέας(-είς) του πολυετούς δημοσιονομικού πλαισίου και γραμμή(-ές) προϋπολογισμού για τις δαπάνες

- Υπάρχουσες γραμμές προϋπολογισμού για τις δαπάνες

Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

Τομέας του πολυετούς δημοσιονομικού πλαισίου | Γραμμή προϋπολογισμού | Είδος δαπάνης | Συμμετοχή |

Αριθμός [Περιγραφή……………………...……….] | ΔΠ/ΜΔΠ ([10]) | από χώρες[11] ΕΖΕΣ | από υποψήφιες χώρες[12] | από τρίτες χώρες | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

2 | 11.0301 Διεθνείς συμφωνίες στον τομέα της αλιείας | ΔΠ | ΟΧΙ | ΟΧΙ | ΟΧΙ | ΟΧΙ |

- Νέες γραμμές του προϋπολογισμού, των οποίων έχει ζητηθεί η δημιουργία

(δεν ισχύει)

Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

Τομέας πολυετούς δημοσιονομικού πλαισίου | Γραμμή προϋπολογισμού | Είδος δαπάνης | Συμμετοχή |

Αριθμός [Ονομασία………………………...……….] | ΔΠ/ΜΔΠ | από χώρες ΕΖΕΣ | από υποψήφιες χώρες | από τρίτες χώρες | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

[XX.YY.YY.YY] | ΝΑΙ/ΟΧΙ | ΝΑΙ/ΟΧΙ | ΝΑΙ/ΟΧΙ | ΝΑΙ/ΟΧΙ |

Εκτιμώμενος αντίκτυπος στις δαπάνες

Συνοπτική παρουσίαση του εκτιμώμενου αντικτύπου στις δαπάνες

σε εκατ. ευρώ (με 3 δεκαδικά ψηφία)

Τομέας του πολυετούς δημοσιονομικού πλαισίου: | 2 | Προστασία και διαχείριση των φυσικών πόρων |

σε εκατ. ευρώ (με 4 δεκαδικά ψηφία)

Εκτιμώμενες ανάγκες σε ανθρώπινους πόρους

- X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

Η εκτίμηση εκφράζεται σε πλήρη ποσά (ή το πολύ με δύο δεκαδικά ψηφία)

έτος 2011 | έτος 2012 | έτος 2013 | έτος 2014 | έτος 2015 |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

ΧΧ 01 01 01 (έδρα και γραφεία αντιπροσωπείας της Επιτροπής)[23] | 0,55 | 0,55 | 0,55 | 0,55 | 0,55 |

XX 01 01 02 (σε αντιπροσωπεία) |

XX 01 05 01 (έμμεση έρευνα) |

10 01 05 01 (άμεση έρευνα) |

( Εξωτερικό προσωπικό (σε μονάδα ισοδύναμου πλήρους απασχόλησης: ΙΠΑ)[24] |

XX 01 02 01 (CA, INT, SNE από το «συνολικό κονδύλιο») |

XX 01 02 02 (CA, INT, JED, LA και SNE στις αντιπροσωπείες) |

10 01 05 02 (CA, INT, SNE για την άμεση έρευνα) |

Άλλη γραμμή του προϋπολογισμού (να προσδιοριστεί) |

ΣΥΝΟΛΟ | 0,55 | 0,55 | 0,55 | 0,55 | 0,55 |

XX είναι ο τομέας πολιτικής ή ο σχετικός τίτλος του προϋπολογισμού.

Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί στη διαχείριση της δράσης ή/και που έχει ανακατανεμηθεί στο πλαίσιο της ίδιας ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς.

Περιγραφή των προς εκτέλεση καθηκόντων:

Μόνιμοι και έκτακτοι υπάλληλοι | Παροχή βοήθειας στον διαπραγματευτή κατά την προπαρασκευή και διεξαγωγή των διαπραγματεύσεων για τις αλιευτικές συμφωνίες: - συμμετοχή στις διαπραγματεύσεις με τρίτες χώρες για τη σύναψη αλιευτικών συμφωνιών, - σύνταξη σχεδίων έκθεσης αξιολόγησης και σημειωμάτων στρατηγικής διαπραγματεύσεων για τον αρμόδιο Επίτροπο, - παρουσίαση και υποστήριξη των θέσεων της Επιτροπής στην ομάδα εργασίας «Εξωτερικά θέματα αλιείας» του Συμβουλίου, - συμμετοχή στην επίτευξη συμβιβασμών με τα κράτη μέλη και ενσωμάτωσή τους στο τελικό κείμενο της συμφωνίας. Έλεγχος της εφαρμογής των συμφωνιών: - παρακολούθηση σε καθημερινή βάση των αλιευτικών συμφωνιών, - προετοιμασία και έλεγχος των αναλήψεων υποχρεώσεων και των πληρωμών της χρηματικής αντιπαροχής και των ενδεχόμενων πρόσθετων ειδικών συνεισφορών, - τακτική υποβολή εκθέσεων για την εφαρμογή των συμφωνιών, - αξιολόγηση των συμφωνιών: επιστημονικές και τεχνικές πλευρές, - σύνταξη του σχεδίου πρότασης κανονισμού και απόφασης του Συμβουλίου και κατάρτιση του κειμένου των συμφωνιών, - κίνηση και παρακολούθηση των διαδικασιών έγκρισης. Τεχνική βοήθεια: - προετοιμασία της θέσης της Επιτροπής ενόψει των συνεδριάσεων της μεικτής επιτροπής. Διοργανικές σχέσεις: - εκπροσώπηση της Επιτροπής ενώπιον του Συμβουλίου, του Ευρωπαϊκού Κοινοβουλίου και των κρατών μελών στο πλαίσιο της διαπραγματευτικής διαδικασίας, - σύνταξη απαντήσεων σε γραπτές και προφορικές ερωτήσεις του Ευρωπαϊκού Κοινοβουλίου. Διυπηρεσιακός συντονισμός και διαβούλευση: - άσκηση καθηκόντων συνδέσμου με άλλες Γενικές Διευθύνσεις σε θέματα που αφορούν τις διαπραγματεύσεις και την παρακολούθηση των συμφωνιών, - οργάνωση και απάντηση σε διυπηρεσιακές διαβουλεύσεις. Αξιολόγηση: - συμμετοχή στην ενημέρωση της εκτίμησης επιπτώσεων, - ανάλυση των επιτευχθέντων στόχων και των δεικτών αξιολόγησης. |

Εξωτερικό προσωπικό |

Συμβατότητα με το ισχύον πολυετές δημοσιονομικό πλαίσιο

- X Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.

- ( Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

Να εξηγηθεί ο απαιτούμενος αναπρογραμματισμός με τον προσδιορισμό των σχετικών γραμμών του προϋπολογισμού και των αντίστοιχων ποσών.

- ( Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[27].

Να εξηγηθεί η ανάγκη με τον προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.

Συμμετοχή τρίτων στη χρηματοδότηση

- Η πρόταση/πρωτοβουλία δεν προβλέπει συγχρηματοδότηση από τρίτα μέρη

Πιστώσεις σε εκατ. ευρώ (με 3 δεκαδικά ψηφία)

Έτος N | Έτος N+1 | Έτος N+2 | Έτος N+3 | … να εγγραφούν όσα έτη απαιτούνται, ώστε να αντικατοπτρίζεται η διάρκεια του αντικτύπου (βλ. σημείο 1.6) | Σύνολο |

Έτος N | Έτος N+1 | Έτος N+2 | Έτος N+3 | …να προστεθούν όσες στήλες απαιτούνται, ώστε να αντικατοπτρίζεται η διάρκεια του αντικτύπου (βλ. σημείο 1.6) |

Άρθρο …………. | | | | | | | | | |Για τα διάφορα έσοδα «για ειδικό προορισμό», να προσδιοριστεί(ούν) η(οι) γραμμή(ές) δαπανών του προϋπολογισμού που έχει(ουν) επηρεαστεί.

Να προσδιοριστεί η μέθοδος υπολογισμού των επιπτώσεων στα έσοδα.

[1] Απόφαση αριθ. 8877/2010 του Συμβουλίου της 26ης Απριλίου 2010

[2] ΕΕ C…

[3] ΕΕ C … της …, σ. ….

[4] Το κείμενο του πρωτοκόλλου δημοσιεύθηκε στην ΕΕ … μαζί με την απόφαση για την υπογραφή του.

[5] Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

[6] ΔΒΔ: Διαχείριση βάσει δραστηριοτήτων. – ΠΒΔ: Προϋπολογισμός βάσει δραστηριοτήτων.

[7] Στις «δηλώσεις δραστηριότητας» που προβλέπονται για τον προϋπολογισμό 2010 αφορά τον ειδικό στόχο αριθ. 2 - Αναφ. http://www.cc.cec/budg/bud/proc/adopt/_doc/_pdf/2010/apb2010-working-documents-part1-11-mare.pdf

[8] Οι προκαταβολές και τα τέλη που καταβάλλουν οι εφοπλιστές δεν έχουν επίπτωση στον προϋπολογισμό της ΕΕ

[9] Οι εξηγήσεις σχετικά με τους τρόπους διαχείρισης καθώς και οι παραπομπές στον δημοσιονομικό κανονισμό διατίθενται στον δικτυακό τόπο BudgWeb: http://www.cc.cec/budg/man/budgmanag/budgmanag_en.html

[10] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις

[11] ΕΖΕΣ: Ευρωπαϊκή Ζώνη Ελεύθερων Συναλλαγών

[12] Υποψήφιες χώρες και, ενδεχομένως, δυνάμει υποψήφιες χώρες των Δυτικών Βαλκανίων

[13] Το έτος N είναι το έτος έναρξης εφαρμογής της πρότασης/πρωτοβουλίας

[14] Η χρηματική αντιπαροχή περιλαμβάνει: α) 408.200 ευρώ ετησίως, ποσό το οποίο ισοδυναμεί με ετήσια ποσότητα αναφοράς 8.000 τόνων ετησίως (Στο κείμενο του πρωτοκόλλου αναφέρεται ότι η εν λόγω αντιπαροχή θα ανέρχεται σε 520.000 ευρώ μείον 118.000 ευρώ. Αυτή η διατύπωση προκύπτει από διαπραγματεύσεις βάσει των οποίων 520.000 ευρώ = 8.000 t x 65 ευρώ/τόνο και 111.800 ευρώ ετησίως επί 5 έτη εφαρμογής του πρωτοκόλλου = 5 x 111.800 ευρώ = 559.000 ευρώ. Οι ΟΠΜ οφείλουν αυτό το ποσό, το οποίο κατέβαλε η ΕΕ δυνάμει του πρώτου πρωτοκόλλου, σύμφωνα με το οποίο δεν προβλεπόταν πρόσβαση σε αλιευτικές δυνατότητες από τις ΟΠΜ. Έτσι, συμφωνήθηκε, κατόπιν διαπραγμάτευσης μεταξύ των δύο μερών, να αφαιρείται ετησίως το εν λόγω ποσό βάσει του νέου πρωτοκόλλου) και β) 150.800 ευρώ ετησίως, τα οποία αντιστοιχούν στο πρόσθετο ποσό που καταβάλλει η ΕΕ για τη στήριξη της αλιευτικής πολιτικής των ΟΠΜ. Εάν η ποσότητα των ετήσιων αλιευμάτων υπερβεί τους 8.000 τόνους, το ποσό της χρηματικής αντιπαροχής αυξάνεται αναλογικά κατά 65 ευρώ ανά τόνο αλιευμάτων, αλλά δεν μπορεί να υπερβεί το ποσό των 816.400 ευρώ ετησίως.

[15] Σύμφωνα με το πρωτόκολλο, οι αλιευτικές δυνατότητες μπορούν να προσαρμοστούν με αμοιβαία συμφωνία, εφόσον οι συστάσεις της WCPFC (Επιτροπή Αλιείας Δυτικού και Κεντρικού Ειρηνικού) επιβεβαιώνουν ότι η εν λόγω προσαρμογή εξασφαλίζει την αειφόρο διαχείριση των πόρων των ΟΠΜ. Η αύξηση αυτή της χρηματικής αντιπαροχής μπορεί εντούτοις να πραγματοποιηθεί μόνο με την επιφύλαξη των δυνατοτήτων του προϋπολογισμού.

[16] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[17] Το έτος N είναι το έτος έναρξης εφαρμογής της πρότασης/πρωτοβουλίας.

[18] Τα επιμέρους αποτελέσματα αναφέρονται στα προϊόντα και στις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που χρηματοδοτήθηκαν, αριθμός χλμ οδών που κατασκευάστηκαν κ.λπ.)

[19] Όπως περιγράφεται στο Τμήμα 1.4.2. «Ειδικός(-οι) στόχος (-οι)…»

[20] Το έτος N είναι το έτος έναρξης εφαρμογής της πρότασης/πρωτοβουλίας.

[21] Υπολογισμός του κόστους: (0,25 AD x 122.000 ευρώ = 30.500 ευρώ) + (2 x 0,15 AST x 122.000 ευρώ = 36.600 ευρώ)

[22] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[23] Υπολογισμός του κόστους: 1 x 0,25 υπάλληλος AD + 2 x 0,15 υπάλληλοι AST = Σύνολο 0,55

[24] CA = Συμβασιούχος υπάλληλος, INT= προσωρινό προσωπικό («Intérimaire»), JED= «Jeune Expert en Délégation» (Νεαρός εμπειρογνώμονας σε αντιπροσωπεία), LA= Τοπικός υπάλληλος, SNE= Αποσπασμένος εθνικός εμπειρογνώμονας.

[25] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[26] Κυρίως για τα διαρθρωτικά ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ)

[27] Βλέπε σημεία 19 και 24 της διοργανικής συμφωνίας.

[28] Όσον αφορά τους παραδοσιακούς ιδίους πόρους (δασμοί, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.